
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Η από 2.3.2000 γνωστοποιηθείσα, σύμφωνα με το άρ¬ 
θρο 4β του Ν.703/77, όπως ισχύει, ως συγκέντρω¬ 
ση επιχειρήσεων, συμφωνία ίδρυση κοινής επιχεί¬ 
ρησης με την επωνυμία «Ε - νΕΝΤυΒΕδ ΑΝΩΝΥΜ Η 
ΕΤΑΙΡΙΑ ΕΠΙΧΕΙΡΗΜΑΤΙΚΩΝ ΣΥΜΜΕΤΟΧΩΝ από 
τις εταιρείες με την επωνυμία: 1) ΑΕΡΗΑ ΤΡΑΠΕΖΑ 
ΠΙΣΤΕΩΣ Α.Ε., 2) ΔΕΛΤΑ - ΑΝΩΝΥΜΟΣ ΒΙΟΜΗΧΑ¬ 
ΝΙΚΗ ΚΑΙ ΕΜΠΟΡΙΚΗ ΕΤΑΙΡΙΑ ΠΛΗΡΟΦΟΡΙΚΗΣ 
Α.Ε. 3) ΙΝΤΡΑΚΟΜ Α.Ε. - ΕΛΛΗΝΙΚΗ ΒΙΟΜΗΧΑΝΙΑ 
ΤΗΛΕΠΙΚΟΙΝΩΝΙΩΝ ΚΑΙ ΣΥΣΤΗΜΑΤΩΝ ΠΛΗΡΟ¬ 
ΦΟΡΙΚΗΣ με διακριτικό τίτλο ΙΝΤΡΑΚΟΜ Α.Ε., 

4) ΙΝΤΡΑΣΟΦΤ ΑΝΩΝΥΜΗ ΕΛΛΗΝΙΚΗ ΕΤΑΙΡΕΙΑ 
ΠΑΡΑΓΩΓΗΣ ΛΟΓΙΣΜΙΚΟΥ ΚΑΙ ΗΛΕΚΤΡΟΝΙΚΩΝ 
ΣΥΣΤΗΜΑΤΩΝ ΠΟΛΛΑΠΛΩΝ ΧΡΗΣΕΩΝ με διακρι¬ 
τικό τίτλο ΙΝΤΡΑΣΟΦΤ Α.Ε., 5) ΔΟΛ ΩΙΟΙΤΑΕ ΑΝΩ¬ 
ΝΥΜΗ ΕΤΑΙΡΕΙΑ και 6) ΤΕΛΕΣΙΣ ΤΡΑΠΕΖΑ ΕΠΕΝ¬ 
ΔΥΣΕΩΝ Α.Ε. 1 

Ο προληπτικός έλεγχος της από 5.4.2001 γνωστοποι- 
ηθείσας σύμφωνα με το άρθρο 4β του Ν.703/77 
όπως ισχύει, της απόκτησης κοινού ελέγχου επίτης 
εταιρείας ΤΟΜΗ ΑΝΩΝΥΜΗ ΤΕΧΝΙΚΗ ΕΤΑΙΡΕΙΑ 
από τις εταιρείες ΑΚΤΩΡ ΑΝΩΝΥΜΗ ΤΕΧΝΙΚΗ 
ΕΤΑΙΡΕΙΑ και ΕΛΛΗΝΙΚΗ ΤΕΧΝΟΔΟΜΙΚΗ ΑΝΩΝΥ¬ 
ΜΟΣ ΤΕΧΝΙΚΗ ΚΑΙ ΕΜΠΟΡΙΚΗ ΕΤΑΙΡΕΙΑ και τον 
Λουκά Γ ιαννακούλη αφενός και τους Ξενοφώντα Η. 
Ζαβιτσάνο Τίτο Γαλενιανό, Αθανάσιο Κατρή και Ξε¬ 
νοφώντα Δ. Ζαβιτσάνο αφετέρου. 2 


ΑΠΟΦΑΣΕΙ Σ 

Αριθ. 190/111/2001 (1) 

Η από 2.3.2000 γνωστοποιηθείσα, σύμφωνα με το άρθρο 
4βτου Ν.703/77, όπως ισχύει, ως συγκέντρωση επιχει¬ 
ρήσεων, συμφωνία ίδρυση κοινής επιχείρησης με την 
επωνυμία «Ε - νΕΝΤΙΙΠΕδ ΑΝΩΝΥΜΗ ΕΤΑΙΡΙΑ ΕΠΙΧΕΙ¬ 
ΡΗΜΑΤΙΚΩΝ ΣΥΜΜΕΤΟΧΩΝ από τις εταιρείες με την 
επωνυμία: 1) ΑΕΡΗΑ ΤΡΑΠΕΖΑ ΠΙΣΤΕΩΣ Α.Ε., 2) ΔΕΛ¬ 
ΤΑ - ΑΝΩΝΥΜΟΣ ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ 
ΕΤΑΙΡΙΑ ΠΛΗΡΟΦΟΡΙΚΗΣ Α.Ε. 3) ΙΝΤΡΑΚΟΜ Α.Ε. - ΕΛ¬ 


ΛΗΝΙΚΗ ΒΙΟΜΗΧΑΝΙΑ ΤΗΛΕΠΙΚΟΙΝΩΝΙΩΝ ΚΑΙ 
ΣΥΣΤΗΜΑΤΩΝ ΠΛΗΡΟΦΟΡΙΚΗΣ με διακριτικό τίτλο 
ΙΝΤΡΑΚΟΜ Α.Ε., 4) ΙΝΤΡΑΣΟΦΤ ΑΝΩΝΥΜΗ ΕΛΛΗΝΙ¬ 
ΚΗ ΕΤΑΙΡΕΙΑ ΠΑΡΑΓΩΓΗΣ ΛΟΓΙΣΜΙΚΟΥ ΚΑΙ ΗΛΕ¬ 
ΚΤΡΟΝΙΚΩΝ ΣΥΣΤΗΜΑΤΩΝ ΠΟΛΛΑΠΛΩΝ ΧΡΗΣΕΩΝ 
με διακριτικό τίτλο ΙΝΤΡΑΣΟΦΤ Α.Ε., 5) ΔΟΛ ΟΙΟΙΤΑί 
ΑΝΩΝΥΜΗ ΕΤΑΙΡΕΙΑ και 6) ΤΕΛΕΣΙΣ ΤΡΑΠΕΖΑ ΕΠΕΝ¬ 
ΔΥΣΕΩΝ Α.Ε. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 της Γ ενικής Γ ραμματείας 
Εμπορίου του Υπουργείου Ανάπτυξης την 25η Ιανουάρι¬ 
ου 2001, ημέρα Πέμπτη και ώρα 10.30 π.μ. με την εξής 
σύνθεση: 

Πρόεδρος: Δημήτρης Τζουγανάτος. 

Μέλη: Ηλίας Βλάσσης, 

Θεόδωρος Δεληγιαννάκης, 

Παναγιώτης Μαντζουράνης, 

Αλεξάνδρα Μικρουλέα, κωλυόμενου του τακτικού Λεω¬ 
νίδα Νικολούζου, 

Αντώνιος Μέγγουλης, κωλυόμενου του τακτικού 
Κων/νου Ηλιόπουλου, 

Θεόδωρος Φορτσάκης, κωλυόμενου του τακτικού Χαρί¬ 
σιου Ταγαρά, 

Γεώργιος Τριανταφυλλάκης, κωλυόμενου του τακτικού 
Νικολάου Βέττα, 

Γραμματέας: Αλεξάνδρα-ΜαρίαΤαραμπίκου. 

Τα λοιπά τακτικά και αναπληρωματικά μέλη, καίτοιπρο- 
σκληθέντα, δεν προσήλθαν λόγω κωλύματος. 

Θέμα της συνεδρίασης ήταν η από 2.3.2000 γνωστοποι¬ 
ηθείσα, σύμφωνα με το άρθρο 4β του ν. 703/77, όπως 
ισχύει, ως συγκέντρωση επιχειρήσεων, συμφωνία ίδρυση 
κοινής επιχείρησης με την επωνυμία ΕΛ/ΕΝΤΙΙΒΕδ ΑΝΩ¬ 
ΝΥΜΗ ΕΤΑΙΡΙΑ ΕΠΙΧΕΙΡΗΜΑΤΙΚΩΝ ΣΥΜΜΕΤΟΧΩΝ από 
τις εταιρίες με την επωνυμία: 1) ΑίΡΗΑ ΤΡΑΠΕΖΑ ΠΙΣΤΕ- 
ΩΣ Α.Ε., 2) ΔΕΛΤΑ - ΑΝΩΝΥΜΟΣ ΒΙΟΜΗΧΑΝΙΚΗ ΚΑΙ 
ΕΜΠΟΡΙΚΗ ΕΤΑΙΡΙΑ ΠΛΗΡΟΦΟΡΙΚΗΣ Α.Ε., 3) ΙΝΤΡΑΚΟΜ 
Α.Ε. - ΕΛΛΗΝΙΚΗ ΒΙΟΜΗΧΑΝΙΑ ΤΗΛΕΠΙΚΟΙΝΩΝΙΩΝ ΚΑΙ 
ΣΥΣΤΗΜΑΤΩΝ ΠΛΗΡΟΦΟΡΙΚΗΣ με διακριτικό τίτλο 
ΙΝΤΡΑΚΟΜ Α.Ε., 4) ΙΝΤΡΑΣΟΦΤ ΑΝΩΝΥΜΗ ΕΛΛΗΝΙΚΗ 
ΕΤΑΙΡΕΙΑ ΠΑΡΑΓΩΓΗΣ ΛΟΓΙΣΜΙΚΟΥ ΚΑΙ ΗΛΕΚΤΡΟΝΙ¬ 
ΚΩΝ ΣΥΣΤΗΜΑΤΩΝ ΠΟΛΛΑΠΛΩΝ ΧΡΗΣΕΩΝ με διακριτι- 

κό τίτλο ΙΝΤΡΑΣΟΦΤ Α.Ε., 5) ΔΟΛ ΟΙΘΙΤΑΕ ΑΝΩΝΥΜΗ 
ΕΤΑΙΡΕΙΑ και 6) ΤΕΛΕΣΙΣ ΤΡΑΠΕΖΑ ΕΠΕΝΔΥΣΕΩΝ Α.Ε.. 

Κατά την συνεδρίαση παρέστησαν οι ανωτέρω έξι (6) 
γνωστοποιούσες την συμφωνία σύστασης κοινής επιχεί¬ 
ρησης εταιρίες, δια του πληρεξουσίου τους δικηγόρου 
Νικολάου Κορίτσα. 

Στην αρχή της συζήτησης το λόγο έλαβε η Γενική Ειση- 
γήτριατης Γραμματείας, Σοφία Καμπερίδου, η οποία ανέ¬ 
πτυξε τη γραπτή εισήγηση της Υπηρεσίας για την υπόθε¬ 
ση, ανέφερε ότι η γνωστοποιηθείσα συμφωνία ίδρυσης 
κοινής επιχείρησης φέρειτο χαρακτήρα σύμπραξης εμπί- 
πτουσας στις διατάξεις του άρθρου 1 του ν.703/77, όπως 
ισχύει, και πρότεινετη χορήγηση σ’ αυτή εξαίρεσης, βά¬ 
σει της παρ.3 του ιδίου άρθρου, για περίοδο πέντε ετών 
από την ημερομηνία ίδρυσης της κοινής επιχείρησης και 
με την επιφύλαξη τήρησης από την κοινή επιχείρηση της 
υποχρέωσης γνωστοποίησης στην Επιτροπή Ανταγωνι¬ 
σμού κάθε συμμετοχής της σε τρίτες εταιρίες. Κατόπιν, 
το λόγο έλαβε ο πληρεξούσιος δικηγόρος των ως άνω εν¬ 
διαφερομένων μερών, ο οποίος ανέπτυξε τις απόψεις 
τους, απάντησε σε ερωτήσεις που του υπέβαλλαν ο Πρό¬ 
εδρος και τα Μέλη της Επιτροπής και αναφέροντας ότι 
κατά την κρίση των μερών η γνωστοποιηθείσα συμφωνία 
φέρει τον χαρακτήρα συγκέντρωσης ζήτησε την έγκριση 
αυτής. 

Η Επιτροπή Ανταγωνισμού συνήλθε σε διάσκεψη την 
15η Μαρτίου 2001, ημέρα Πέμπτη και ώρα 10.30 π.μ., 
στην αίθουσα 611 της Γ ενικής Γ ραμματείας Εμπορίου του 
Υπουργείου Ανάπτυξης, την οποία συνέχισε και ολοκλή¬ 
ρωσε την 19η Μαρτίου 2001, ημέρα Δευτέρα και ώρα 3.30 
μ.μ. στην ίδια ως άνω αίθουσα, κατά την οποία, αφού έλα¬ 
βε υπόψη της τα στοιχεία του φακέλου της υπόθεσης, την 
εισήγηση της Γ ραμματείας, τις απόψεις που διετύπωσε 
προφορικώς ο πληρεξούσιος δικηγόρος των γνωστοποι- 
ουσών εταιριών κατά τη συζήτηση της υπόθεσης και την 
όλη ακροαματική διαδικασία, 

ΣΚΕΦΘΗΚΕ ΩΣ ΕΞΗΣ 

I. Στις 2.3.2000 οι εταιρίες ΑΕΡΗΑ ΤΡΑΠΕΖΑ ΠΙΣΤΕΩΣ 
Α.Ε. (εφεξής ΑΕΡΗΑ ΠΙΣΤΕΩΣ), ΔΕΛΤΑ ΑΝΩΝΥΜΟΣ ΒΙΟ¬ 
ΜΗΧΑΝΙΚΗ ΚΑΙ ΕΜΠΟΡΙΚΗ ΕΤΑΙΡΙΑ ΠΛΗΡΟΦΟΡΙΚΗΣ 
Α.Ε. (εφεξής ΔΕΛΤΑ ΠΛΗΡΟΦΟΡΙΚΗ), ΙΝΤΡΑΚΟΜ Α.Ε. 
ΕΛΛΗΝΙΚΗ ΒΙΟΜΗΧΑΝΙΑ ΤΗΛΕΠΙΚΟΙΝΩΝΙΩΝ ΚΑΙ 
ΣΥΣΤΗΜΑΤΩΝ ΠΛΗΡΟΦΟΡΙΚΗΣ με διακριτικό τίτλο 
ΙΝΤΡΑΚΟΜ Α.Ε. (εφεξής ΙΝΤΡΑΚΟΜ), ΙΝΤΡΑΣΟΦΤ ΑΝΩ¬ 
ΝΥΜΗ ΕΛΛΗΝΙΚΗ ΕΤΑΙΡΕΙΑ ΠΑΡΑΓΩΓΗΣ ΛΟΓΙΣΜΙΚΟΥ 
ΚΑΙ ΗΛΕΚΤΡΟΝΙΚΩΝ ΣΥΣΤΗΜΑΤΩΝ ΠΟΛΛΑΠΛΩΝ 
ΧΡΗΣΕΩΝ με διακριτικό τίτλο ΙΝΤΡΑΣΟΦΤ Α.Ε. (εφεξής 
ΙΝΤΡΑΣΟΦΤ), ΔΟΛ ϋΙΟΙΤΑΙ_ ΑΝΩΝΥΜΗ ΕΤΑΙΡΕΙΑ (εφε¬ 
ξής ΔΟΛ ϋΙΟΙΤΑΕ) και ΤΕΛΕΣΙΣ ΤΡΑΠΕΖΑ ΕΠΕΝΔΥΣΕΩΝ 
Α.Ε (εφεξής ΤΕΛΕΣΙΣ) γνωστοποίησαν στην Επιτροπή 
Ανταγωνισμού την πρόθεσή τους να συστήσουν εταιρία 
επιχειρηματικών συμμετοχών με την επωνυμία ΕΛ/ΕΝ- 
ΤυΒΕ8 ΑΝΩΝΥΜΗ ΕΤΑΙΡΙΑ ΕΠΙΧΕΙΡΗΜΑΤΙΚΩΝ ΣΥΜΜΕ¬ 
ΤΟΧΩΝ (εφεξής ΕΛ/ΕΝΤϋΒΕ3), η μετοχική σύνθεση της 
οποίας θα έχει ως ακολούθως: ΑΕΡΗΑ ΠΙΣΤΕΩΣ 20%, 
ΔΕΛΤΑ ΠΛΗΡΟΦΟΡΙΚΗ 10%, ΙΝΤΡΑΚΟΜ 15%, ΙΝΤΡΑ- 
ΣΟΦΤ 15%, ΔΟΛ ΩΙΘΙΤΑΕ 30% και ΤΕΛΕΣΙΣ 10%. 

Το Δ.Σ. της υπό σύσταση εταιρίας θα απαρτίζεται από 
επτά (7) μέλη, σύμφωνα δε με το άρθρο 25 του καταστα¬ 
τικού της εταιρίας, το Δ.Σ. θα βρίσκεται σε απαρτία και θα 
συνεδριάζει νόμιμα όταν παρίστανται ή αντιπροσωπεύο¬ 
νται σ’ αυτό έξι (6) από τους επτά (7) συμβούλους. Οι απο¬ 
φάσεις του Δ.Σ λαμβάνονται με απόλυτη πλειοψηφία των 


παρόντων και αντιπροσωπευομένων συμβούλων, εκτός 
των περιπτώσεων που αναφέρονται στο άρθρο 5 παρ. 2 
του καταστατικού σχετικά με την αύξηση του μετοχικού 
κεφαλαίου και την έκδοση ομολογιακού δανείου για τις 
οποίες απαιτείται πλειοψηφία των δύο τρίτων (2/3) του 
συνόλου των μελώντου Δ.Σ. Επίσης για την λήψη αποφά¬ 
σεων που αφορούν την πραγματοποίηση επενδύσεων και 
τη συμμετοχή της εταιρίας σε άλλες εταιρίες, απαιτείται 
πλειοψηφία των έξι εβδόμων (6/7) του συνόλου των μελών 
του Δ.Σ. 

Σκοπός της κοινής επιχείρησης, σύμφωνα με το άρθρο 
3 του καταστατικού της, είναι: α) οι επενδύσεις τόσο για 
ίδιο αυτής λογαριασμό, όσο και για λογαριασμό τρίτων 
και ιδιαίτερα με εξαγορές εταιριών, συμμετοχές σε νέες 
εταιρίες ή σε αυξήσεις μετοχικού κεφαλαίου υφισταμέ¬ 
νων εταιριών, β) η ανάληψη της διοίκησης και διαχείρισης 
ή η συμμετοχή στην διαχείριση ελληνικών ή αλλοδαπών 
εταιριών και επιχειρήσεων οιασδήποτε μορφής και γ) η 
παροχή υπηρεσιών σε επιχειρήσεις που να αφορούν χρη¬ 
ματοοικονομική ανάλυση, ανεύρεσης χρηματοδότησης, 
συγχωνεύσεις ή εξαγορές, έρευνα αγοράς, ανάλυση 
επενδυτικών προγραμμάτων, οργάνωση επιχειρήσεων 
και γενικά κάθε άλλη υπηρεσία πρόσφορη για την πραγ¬ 
ματοποίηση των σκοπών τους. Όπως δε προέκυψε κατά 
την ακροαματική διαδικασία, η υπό ίδρυση κοινή επιχεί¬ 
ρηση (κ.ε.) θα δραστηριοποιηθεί στην αγορά των επιχει¬ 
ρηματικών συμμετοχών. 

ΙΙ.Α.1. Η ΑΕΡΗΑ ΠΙΣΤΕΩΣ έχει ως αντικείμενο εργασιών 
τη διενέργεια όλων των τραπεζικών εργασιών που προ- 
βλέπονται από τη σχετική νομοθεσία, είναι εισηγμένη στο 
Χρηματιστήριο Αξιών Αθηνών (Χ.Α.Α.) και χαρακτηρίζεται 
από μεγάλη διασποράτου μετοχικού της κεφαλαίου. 

Η εταιρία ηγείται ομίλου που αριθμεί, μετά την εξαγορά 
και της Ιονικής Τράπεζας, περί τις πενήντα (50) εταιρίες, 
που καλύπτουν σχεδόν όλο το φάσμα των χρηματοοικο¬ 
νομικών δραστηριοτήτων όπως χρηματοδοτική μίσθωση 
(Ιθαείπρ), επενδύσεις χαρτοφυλακίου, αμοιβαία κεφά¬ 
λαια, χρηματιστηριακές συναλλαγές, πρακτορεία επιχει¬ 
ρηματικών απαιτήσεων (ίασίοπηρ), υπηρεσίες χρηματο¬ 
δότησης (ίίηαποίηρ), πρακτόρευση ασφαλίσεων, παροχή 
οικονομικών συμβουλών, κλπ. Σημειώνεται ότι το σύνολο 
του ενεργητικού του ομίλου, το 1999, ανήλθε σε 8,3 τρις 
δρχ. ενώ τα ίδια κεφάλαια σε 527 δις δρχ. 

Ειδικότερα, η ΑΕΡΗΑ ΠΙΣΤΕΩΣ συμμετέχει άμεσα με 
ποσοστό 50% και, μέσω της θυγατρικής της ΑΕΡΗΑ ΡΙ- 
ΝΑΝΟΕ, με ποσοστό 32,17% στο μετοχικό κεφάλαιο της 
ΑΕΡΗΑ ΑΝΩΝΥΜΗ ΕΤΑΙΡΙΑ ΕΠΕΝΔΥΤΙΚΩΝ ΣΥΜΜΕΤΟ¬ 
ΧΩΝ (εφεξής ΑΕΡΗΑ\/ΕΝΤυΒΕ3), η οποία ασχολείται με 
την προώθηση και υλοποίηση επενδύσεων υψηλής τε¬ 
χνολογίας και καινοτομίας. Η ΑΕΡΗΑ νΕΝΤΕΙΒΕ3 έχει πα¬ 
ρόμοια δραστηριότητα τόσο με την υπό σύσταση κοινή 
επιχείρηση όσο και με τη ΔΟΛ ΩΙΟΙΤΑΕ του ομίλου ΔΟΛ 
και τις εταιρίες ΙΝΤΒΑΡΑΒ Α.Ε. και3ΙΝ3ΤΑΒ Α.Ε. του ομί¬ 
λου επιχειρήσεων του Σωκράτη Κόκκαλη. 

Ο κύκλος εργασιών της ΑΕΡΗΑ \/ΕΝΤυΒΕ3 για το έτος 
1999, ανήλθε σε 204.720.868 δρχ. (ήτοι 628.447 ΕΥΡΩ). Ο 
κύκλος εργασιών του ομίλου των εταιριών της ΠΙΣΤΕΩΣ 
για το ίδιο ως άνω έτος, ανήλθε σε 691.604.650.211 δρχ. 
(ήτοι 2.123.069.190 ΕΥΡΩ). 

Α.2. Η ΔΕΛΤΑ ΑΝΩΝΥΜΟΣ ΒΙΟΜΗΧΑΝΙΚΗ ΚΑΙ ΕΜΠΟ¬ 
ΡΙΚΗ ΕΤΑΙΡΙΑ ΠΛΗΡΟΦΟΡΙΚΗΣ ανήκει (κατά 65,45%) 

στον όμιλο της ΑΙ_ΡΗΑ ΠΙΣΤΕΩΣ. Αντικείμενο εργασιών 
της είναι η παροχή υπηρεσιών πληροφορικής, με έμφαση 
σε αυτές των συστημάτων πληρωμών σε μεγάλες εται¬ 
ρίες του ιδιωτικού και δημόσιου τομέα. 

Ο κύκλος εργασιών της το έτος 1999 ανήλθε σε 
11.272.543.789 δρχ. (ήτοι34.604.149 ΕΥΡΩ). 

Β.1. Η ΙΝΤΡΑΚΟΜ Α.Ε. - ΕΛΛΗΝΙΚΗ ΒΙΟΜΗΧΑΝΙΑ ΤΗ¬ 
ΛΕΠΙΚΟΙΝΩΝΙΩΝ ΚΑΙ ΣΥΣΤΗΜΑΤΩΝ ΠΛΗΡΟΦΟΡΙΚΗΣ 
ιδρύθηκε το 1977 και είναι η μεγαλύτερη ελληνική βιομη¬ 
χανία τηλεπικοινωνιακού εξοπλισμού και συστημάτων 
πληροφορικής. Παράγει προϊόντα και παρέχει υπηρεσίες 
στουςτομείς: δημόσια δίκτυα τηλεπικοινωνιών, συστήμα¬ 
τα κοινόχρηστης τηλεφωνίας, λογισμικό τηλεπικοινωνια¬ 
κών συστημάτων, ολοκληρωμένα επιχειρησιακά δίκτυα, 
συστήματα λειτουργικής υποστήριξης, ψηφιακή δορυ¬ 
φορική τεχνολογία, τερματικά και συστήματα τηλεπλη¬ 
ροφορικής, αμυντικά συστήματα. Από το 1990 είναι ει¬ 
σηγμένη στο Χ.Α.Α. η δε μετοχική της σύνθεση την 
31.7.2000 είχε ως εξής: Σ. Π. Κόκκαλης 35,18%, Κ. Γ Δη- 
μητριάδης15,45%, ΑΙράε ΒαπΙ< Νοπιίπθθδ 5,04%, Λοιποί 
μέτοχοι 44,33%. 

Ο όμιλος εταιριών ΙΝΤΡΑΚΟΜ αποτελείται από δίκτυο 
εταιριών, οι οποίες δραστηριοποιούνται στουςτομείς με¬ 
λέτης και κατασκευής ολοκληρωμένων τηλεπικοινωνια¬ 
κών έργων, ανάπτυξης λογισμικού εφαρμογών και ολο¬ 
κλήρωσης για μεγάλα δίκτυα πληροφορικής, μεταλλικών 
και ηλεκτρομηχανολογικών κατασκευών σε δίκτυα στα¬ 
θερής και κινητής τηλεφωνίας, ενεργειακών δικτύων και 
συστημάτων αεροδρομίων, συστημάτων τυχερών παι- 
γνίων καθώς και παροχής υπηρεσιών εκπαίδευσης. Το 
σύνολο του ενεργητικού των εταιριών του ομίλου, το 
1999, ανήλθε σε 236 δις δρχ. ενώ τα ίδια κεφάλαια σε 108 
δις δρχ. 

Ο βασικός μέτοχος της ΙΝΤΡΑΚΟΜ, Σ. Κόκκαλης είναι 
και βασικός μέτοχος και Δ/νων Σύμβουλος της εταιρίας 
ΙΝΤΒΑΡΑΠ ΑΕ, η οποία δραστηριοποιείται στο χώρο των 
επιχειρηματικών συμμετοχών. Στον ίδιο χώρο δραστηριο¬ 
ποιείται και η εταιρία 3ΙΝ5ΤΑΒΑΕ, Πρόεδρος του Δ.Σ. της 
οποίας είναι ο Σ. Κόκκαλης, ενώ στο μετοχικό της κεφά¬ 
λαιο συμμετέχει με ποσοστό 40% η ΙΝΤΒΑΡΑΒΑΕ. Οι συμ¬ 
μετοχές της 3ΙΝ5ΤΑΒΑΕ τον Απρίλιο 2000 περιορίζονταν 
στην κατοχή του 25% του μετοχικού κεφαλαίου της εται¬ 
ρίας ΙΝΤΒΑ30ΡΤ ΙΝΤΕΒΝΑΤΙΟΝΑΕ 3Α. 

Ο κύκλος εργασιών του ομίλου το 1999 ανήλθε σε 
115.071.608.269 δρχ. (ήτοι353.243.701 ΕΥΡΩ). 

Β.2. Η ΙΝΤΡΑΣΟΦΤ ΑΝΩΝΥΜΗ ΕΛΛΗΝΙΚΗ ΕΤΑΙΡΕΙΑ 
ΠΑΡΑΓΩΓΗΣ ΛΟΓΙΣΜΙΚΟΥ ΚΑΙ ΗΛΕΚΤΡΟΝΙΚΩΝ ΣΥΣΤΗ¬ 
ΜΑΤΩΝ ΠΟΛΛΑΠΛΩΝ ΧΡΗΣΕΩΝ, είναι εισηγμένη στο 
Χ.Α.Α., δραστηριοποιείται στο χώρο της πληροφορικής 
και συγκεκριμένα στην υλοποίηση ολοκληρωμένων πλη¬ 
ροφοριακών συστημάτων, στην ανάπτυξη προγραμμά¬ 
των λογισμικού κατά παραγγελία, στην εκμετάλλευση συ¬ 
στημάτων πληροφορικής για τράπεζες και για τηλεπικοι¬ 
νωνιακά δίκτυα. 

Στο μετοχικότης κεφάλαιο συμμετέχει η εταιρία ΙΝΤΡΑ- 
ΚΟΜ με ποσοστό 35,15% και ο Σ. Κόκκαλης με 4,68% 
(στοιχεία Ιουνίου 2000). Οι λοιποί μέτοχοι είναι φυσικά 
πρόσωπα και θεσμικοί επενδυτές (αμοιβαία κεφάλαια, πι¬ 
στωτικά ιδρύματα, εταιρίες επενδύσεων κ.α), κανένας 
από τους οποίους δεν κατείχε ποσοστό μεγαλύτερο του 
4%. 


Η ΙΝΤΡΑΣΟΦΤ ηγείται ομίλου, που αριθμεί περί τις επτά 
(7) εταιρίες ενώ συμμετέχει και σε άλλες τρεις (3), των 
οποίων η πλειοψηφία του μετοχικού τους κεφαλαίου ανή¬ 
κει στην ΙΝΤΡΑΚΟΜ. Οι εταιρίες είναι οι εξής : ΤΡΑΠΕΖΑ 
ΠΛΗΡΟΦΟΡΙΩΝ ΑΕ (65%), ΓΑΛΑΝΗΣ ΑΕΕ 3ΡΟΒΤ3 ϋΑΤΑ 
(60%), ΟΒ03 30Ι_υΤΙ0Ν3 ΑΕ (55%), ΕΙΙΒΟΟΟΜ ΕΧΡΕΒ- 
ΤΙ3Ε ΑΕ (45%), ΙΝΡΟΒΜ ΡΒΟΟΕ33ΙΝΟ 3ΕΒνΐΟΕ3 ΑΕ 
(30%), Ι/30ΡΤΙΝΤΕΒΝΑΤΙΟΝΑΕ3Α (20%), ΙΝΤΒΑΒΟΜ 3Α 
(ΡΟΥΜΑΝΙΑ) (7,82%), ΡΙΝΑΝΟΙΑί ΤΕΟΗΝΟΕΟΟΙΕ3 
(30%), ΡΟ ΟΟΝ3υΕΤΙΝΘ ΙΝΟ (ΗΠΑ) (22,89%), ΔΙΑΛΟΓΟΣ 
ΑΕ (51%). Από τις εταιρίες του ομίλου καθώς και από εκεί¬ 
νες στις οποίες η ΙΝΤΡΑΣΟΦΤ συμμετέχει μειοψηφικά, 
καμία δεν δραστηριοποιείται στην αγορά που πρόκειται 
να δραστηριοποιηθεί η κοινή επιχείρηση. 

Ο κύκλος εργασιών του ομίλου, το 1999, ανήλθε σε 
24.814.507.877 δρχ. (ήτοι 76.174.903 ΕΥΡΩ). 

Γ. ΗΔΟΛϋΙΟΙΤΑΕΑΕ ιδρύθηκε το 1987με την επωνυμία 
"ΒΙΝΤΕΟ ΣΤΑΡ ΑΕ", μετονομάσθηκε σε "ΔΟΛ ΕΠΙΚΟΙΝΩ¬ 
ΝΙΕΣ Α.Ε."το 1996 και έλαβε τη σημερινή της επωνυμία το 
1999. Σύμφωνα με το καταστατικό της, σκοπός της εται¬ 
ρίας είναι "η καθ’ οιονδήποτε τρόπο συμμετοχή της, σε 
εταιρίες κάθε είδους που δραστηριοποιούνται στον ευ¬ 
ρύτερο χώρο της πληροφορικής και της σύγχρονης τε¬ 
χνολογίας, της παροχής των σχετικών υπηρεσιών και της 
αντίστοιχης εμπορίας υπηρεσιών και προϊόντων". 

Η εταιρία ελέγχεται εξ’ ολοκλήρου από την εταιρία ΔΗ¬ 
ΜΟΣΙΟΓΡΑΦΙΚΟΣ ΟΡΓΑΝΙΣΜΟΣ ΛΑΜΠΡΑΚΗ Α.Ε. (εφε¬ 
ξής ΔΟΛ), η οποία ηγείται ισχυρού ομίλου επιχειρήσεων. 

Η ΔΟΛ ϋΙΘΙΤΑΙ_ ΑΕ συμμετέχει σε επιχειρήσεις που 
δραστηριοποιούνται στον κλάδο της πληροφορικής, του 
ίηίθΓΠθΙ και των επικοινωνιών, και συγκεκριμένα στις εται¬ 
ρίες: ΑΟΤΙΟΝ ΡΕΑΝ ΑΕ (50%), ΦΤΕΡΩΤΟΣ ΕΡΜΗΣ ΑΕ 
(50%), ΕυΒ03ΤΑΒ ΑΕ (100%), ΙΝ ΤΒΑνΕΕ ΑΕ (100%), 
ΒΑΜΝΕΤ ΑΕ (65%), ΙΝ ΒΟΟΚ3 ΑΕ (100%), ΒΑΜΝΕΤ 
3ΗΟΡ ΑΕ (65%), Ε-ΜΙΟΒΟΕΑΝϋ ΑΕ (50%), ΒΑΜΝΕΤ ϋΕ- 
3ΙΘΝΑΕ (35%), ΡΗΑΙ3Τ03 ΝΕΤΪΛ/ΟΒΚ3 ΑΕ (60%),8ΙΟΜΑ 
ΟΝ ΓΙΝΕ ΑΕΛΔΕ (35%), ΤΕΕΕ3Ι5 ϋΙΒΕΟΤ ΑΕΛΔΕ (33%), 
ΑΟΝ ΑΕ (15%). 

Η ΔΟΛ, μέσω της ΔΟΛ ΩΙΟΙΤΑΕ, προτίθεται να προχω¬ 
ρήσει, από κοινού με άλλες εταιρίες, στη σύσταση νέων 
επιχειρήσεων, οι οποίες θα δραστηριοποιούνται στο χώ¬ 
ρο της ψηφιακής οικονομίας. Ενδεικτικά αναφέρεται η 
σύσταση, σε συνεργασία με τον όμιλο ΠΟΥΛΙΑΔΗ, των 
εταιριών ΗΛΕΚΤΡΟΝΙΚΟ ΕΜΠΟΡΙΟ ΑΕ και ΗΛΕΚΤΡΟΝΙ¬ 
ΚΕΣ ΔΗΜΟΠΡΑΣΙΕΣ ΑΕ, οι οποίες δραστηριοποιούνται 
στον χώρο του ηλεκτρονικού εμπορίου ειδών και υπηρε¬ 
σιών πληροφορικής. 

Ο κύκλος εργασιών της ΔΟΛ, σύμφωνα με τον ενοποιη¬ 
μένο ισολογισμό της, το 1999, ανήλθε σε 93.958.329.378 
δρχ. (ή 288.430.730 ΕΥΡΩ). Το δε σύνολο του ενεργητι¬ 
κού των εταιριώντου ομίλου ΔΟΛ, το 1999, ανήλθε σε 152 
δις δρχ. και τα ίδια κεφάλαια σε 104 δις δρχ. 

Δ. Η ΤΕΛΕΣΙΣ ΤΡΑΠΕΖΑ ΕΠΕΝΔΥΣΕΩΝ ΑΕ () ιδρύθηκε 
το 1990 και έχει ως αντικείμενο τη διεξαγωγή όλων των 
τραπεζικών και συναφών εργασιών που προβλέπονται 
από τη νομοθεσία περί τραπεζών. Λόγω όμως του μικρού 
δικτύου της (3 υποκαταστήματα), παρέχειεξειδικευμένες 
τραπεζικές εργασίες όπως: χρηματοδοτήσεις (παροχή 
δανειακών κεφαλαίων μέσω και κοινοπρακτικών σχημά¬ 
των), συμβουλευτικές υπηρεσίες σε θέματα εξαγορών- 
συγχωνεύσεων, παροχή τραπεζικών υπηρεσιών σε ιδιώ- 

τες (ρπνβΐθ ό3ηΙ<ίη9), αναδοχές μετοχικών εκδόσεων, 
εταιρικές και ναυτικές χρηματοδοτήσεις (οοφοι-αίθ & 
εΙιίρρίη 9 ίίπβηοθ), διαχείριση διαθεσίμων και συναλλάγ¬ 
ματος. 

Η ΤΕΛΕΣΙΣ συμμετέχει με ποσοστά 60%, 100% και 50% 
αντίστοιχα στις εταιρίες ΤΕΛΕΣΙΣ ΧΑΕ, ΤΕΛΕΣΙΣ ΚΕΦΑ¬ 
ΛΑΙΟΥ ΑΕΛΔΕ και ΤΕΛΕΣΙΣ ΑΕΔΑΚ. 

Ο κύκλος εργασιών του ομίλου της ΤΕΛΕΣΙΣ, όπως αυ¬ 
τός ορίζεται στο άρθρο 4β και εξειδικεύεται για τα πιστω¬ 
τικά ιδρύματα στο άρθρο 4στ παρ. 4 περίπτωση α, εδαφ. 
1 του ν. 703/77, όπως ισχύει, το έτος 1999 ανήλθε σε 
27.701.179.304 δρχ. (ήτοι 85.036.329 ΕΥΡΩ). 

III. Η σχετική αγορά των προϊόντων περιλαμβάνει το σύ¬ 
νολο των προϊόντων ή υπηρεσιών που θεωρούνται από 
τον καταναλωτή εναλλάξιμα ή δυνάμενα να υποκαταστα¬ 
θούν μεταξύ τους, λόγω των χαρακτηριστικών τους, της 
τιμής τους και της σκοπούμενης χρήσης τους. 

Η παρούσα υπόθεση αφορά κατά κύριο λόγο την αγο¬ 
ρά των επιχειρηματικών συμμετοχών, στην οποία θα δρα¬ 
στηριοποιηθεί, κατά δήλωση των μερών, η εταιρία ΕΛ/ΕΝ- 
ΤυΒΕ5. Η εν λόγω αγορά χωρίζεται σε επιμέρους διακρι- 
τές αγορές, αναλόγως του αντικειμένου εργασιών των 
εταιριών στις οποίες η κοινή επιχείρηση θα αποκτήσει 
συμμετοχές. Όπως προέκυψε από την ακροαματική δια¬ 
δικασία, στους στόχους της κοινής επιχείρησης περιλαμ¬ 
βάνεται και η απόκτηση συμμετοχών σε εταιρίες διαχείρι¬ 
σης και εκμετάλλευσης συστημάτων πληροφορικής και 
ανάπτυξης προγραμμάτων λογισμικού εφαρμογών και 
ολοκλήρωσης για μεγάλα δίκτυα πληροφορικής (τραπε¬ 
ζών, τηλεπικοινωνιών, παρακολούθησης δημοσίων έρ¬ 
γων κλπ.). 

Η σχετική γεωγραφική αγορά περιλαμβάνει την περιο¬ 
χή στην οποία οι ενδιαφερόμενες επιχειρήσεις πωλούντα 
σχετικά προϊόντα ή υπηρεσίες υπό επαρκώς ομοιογενείς 
συνθήκες ανταγωνισμού. Στην συγκεκριμένη περίπτωση 
ως σχετική γεωγραφική αγορά θεωρείται εκείνη της ελ¬ 
ληνικής επικράτειας. 

IV. Ο θεσμός των επιχειρηματικών συμμετοχών στην Ελ¬ 
λάδα διέπεται από τον ν. 1775/1988, όπως έχει τροποποι¬ 
ηθεί με τον ν.2367/1995, σύμφωνα με τον οποίο "οι Εται¬ 
ρίες Κεφαλαίου Επιχειρηματικών Συμμετοχών (Ε.Κ.Ε.Σ) 
είναι ανώνυμες εταιρίες που σκοπό έχουν τη συμμετοχή 
στο κεφάλαιο επιχειρήσεων που εδρεύουν στην Ελλάδα, 
των οποίων οι μετοχές δεν είναι εισηγμένες στο χρηματι¬ 
στήριο και ασκούν γεωργική, βιομηχανική, εκμεταλλευτι¬ 
κή, βιοτεχνική, ξενοδοχειακή ή εμπορική δραστηριότη¬ 
τα". 

Εκτός από τις εταιρίες κεφαλαίου επιχειρηματικών συμ¬ 
μετοχών (Ε.Κ.Ε.Σ.) που διέπονται από τις παραπάνω δια¬ 
τάξεις, υπάρχουν και εταιρίες των οποίων η ίδρυση και 
λειτουργία ρυθμίζεται από το ν. 2190/1920, όπως η γνω¬ 
στοποιούμενη κοινή θυγατρική εταιρία, με σκοπό τη συμ¬ 
μετοχή τους σε εταιρίες οποιουδήποτε τύπου και μορ¬ 
φής. Οι εταιρίες συμμετοχών που διέπονται από το Ν. 
2190/1920 δεν απολάβουν μεντης μειωμένης φορολόγη- 
σης και των ειδικών φορολογικών κινήτρων που προβλέ- 
πονται στα άρθρα 7 έως 9 του Ν. 2367/1995, δενυπόκει- 
νται όμως στους περιορισμούς που επιβάλλονται στις 
Ε.Κ.Ε.Σ., όπως α) ελάχιστο μετοχικό κεφάλαιο ύψους 1 
δις δρχ., β) περιορισμούς που αφορούν τις προς επένδυ¬ 
ση εταιρίες (αποκλείονται εισηγμένες στο ΧΑΑ, οι κτημα¬ 


τικές, οικοδομικές, κατασκευαστικές, χρηματοπιστωτι¬ 
κές, επιχειρήσεις ΜΜΕ κλπ.) και γ) όριο στα προς επέν¬ 
δυση ίδια κεφάλαια. 

Στη χώρα μας, με βάση τα στοιχεία της γνωστοποίησης, 
δραστηριοποιείται ένας σημαντικός αριθμός εταιριών 
επιχειρηματικών συμμετοχών, σημαντικότερες των οποί¬ 
ων είναι οι: ΒΙΟΧΑΛΚΟ, ΕΠΙΧΕΙΡΗΣΕΙΣ ΑΤΤΙΚΗΣ, ΚΕΡΑ- 
ΝΗΣ, ΚΛΩΝΑΤΕΞ, ΜΠΟΥΤΑΡΗΣ, οι οποίες είναι και ει¬ 
σηγμένες στο Χ.Α.Α. 

Στην αγορά των επιχειρηματικών συμμετοχών, ανα¬ 
πτύσσουν επίσης σημαντική δραστηριότητα και πιστωτι¬ 
κά ιδρύματα όπως η ΑΙράαΒαπΙς η Εθνική Τράπεζα, η ΕΡΘ 
ΕυΓθό3ηΙ< ΕΓρβείβε και η Εμπορική Τράπεζα. Η Εθνική 
Τράπεζα μέσω της Εθνική Επιχειρηματικών Συμμετοχών 
έχει ήδη πραγματοποιήσει επενδύσεις συνολικού ύψους 
5 δις δρχ, και συμπεριλαμβάνοντας και τις επενδύσεις 
που πραγματοποίησε σε βαλκανικές χώρες, το ύψος του 
επενδεδυμένου κεφαλαίου ανέρχεται σε 20 δις δρχ. Η 
ΕΡΘ ΕυΓθό3ηΙ< Εγ 933Ι33 υπήρξε η πρώτη εταιρία που δρα¬ 
στηριοποιήθηκε στο χώρο των επιχειρηματικών συμμετο¬ 
χών, μέσω της ΘΙοόβΙ ΡίηβηοΘ και έχει δημιουργήσει πέ¬ 
ντε κεφάλαια (ίυηάε) επιχειρηματικών συμμετοχών μετά 
οποία δραστηριοποιείται στην Ελλάδα, στα Βαλκάνια, 
στην Ευρωπαϊκή Ένωση και στη Μαύρη Θάλασσα. Το σύ¬ 
νολο των επενδυμένων κεφαλαίων της ΘΙοόβΙ Ρίηβηοθ 
στην Ελλάδα ξεπερνά τα 250 εκατ. δολ. ΗΠΑ (ή 91.353 
εκατ. δρχ.). Η Εμπορική Τράπεζα μέσω της θυγατρικής 
της Εμπορική Κεφαλαίου έχει επενδύσει κεφάλαια, το 
ύψος των οποίων ξεπερνά τα 100 εκατ. δολ. ΗΠΑ (ή 
36.541,2 εκατ. δρχ.) σε 30 περίπου επιχειρήσεις. Η Α1ρίΐ3 
Β3 πΙ< δραστηριοποιείται στην υπό εξέταση αγορά, όπως 
έχουμε ήδη αναφέρει, μέσω της θυγατρικής της ΑΙρίιβ 
\/θηίυΓΘ3 η οποία έχει επενδύσει από το 1992 περίτα 3 δισ. 
δρχ. συμμετέχοντας σε δώδεκα περίπου επιχειρήσεις. Η 
δε ΑΙράα \/θπΙυΓθ3 πρόκειται να προχωρήσει σε σημαντι¬ 
κή αύξηση του μετοχικού της κεφαλαίου ώστε να προχω¬ 
ρήσει σε σημαντικές επενδύσεις σε εταιρίες υψηλής τε¬ 
χνολογίας. 

Τέλος σημαντικές επενδύσεις, ιδιαίτερα σε εταιρίες 
που δραστηριοποιούνται στο ιπΙθγπθΙ (ΙΝ - ΒΟΟΚ3 ΑΕ, Ε - 
ΜΙΘΒΟΕΑΝΩ ΑΕ, ΘΑΝ ΑΕ κ.α), έχει πραγματοποιήσει η 
μία από τις ιδρυτικές επιχειρήσεις, η ΔΟΛ ΩΙΘΙΤΑΕ, ενώ 
παρουσία στην αγορά των επιχειρηματικών συμμετοχών 
έχουν και οι συγγενείς εταιρίες του ομίλου επιχειρήσεων 
του Σ. Κόκκαλη ΙΝΤΒΑΡΑΒ και 3ΙΝ5ΤΑΗ με την πρώτη να 
συμμετέχει σε περίπου δέκα (10) επιχειρήσεις. 

ν.1. Κατά το άρθρο 4παρ. 2εδάφ. βτου ν.703/77, όπως 
ισχύει, συγκέντρωση πραγματοποιείται όταν ένα ή περισ¬ 
σότερα πρόσωπα που ελέγχουν ήδη τουλάχιστον μία επι¬ 
χείρηση ή μία ή περισσότερες επιχειρήσεις αποκτούν 
άμεσα ή έμμεσα τον έλεγχο του συνόλου ή τμημάτων μιας 
ή περισσοτέρων άλλων επιχειρήσεων. Κατά δε την παρ. 3, 
ο έλεγχος απορρέει από δικαιώματα, συμβάσεις ή άλλα 
μέσα, τα οποία είτε μεμονωμένα είτε από κοινού με άλλα 
και λαμβανομένων υπόψη των σχετικών πραγματικών ή 
νομικών συνθηκών, παρέχουν τη δυνατότητα καθοριστι¬ 
κής επίδρασης στην δραστηριότητα μιας επιχείρησης. 

Σύμφωνα με την Ανακοίνωση της Ε.Επιτροπής σχετικά 
με την έννοια της συγκέντρωσης βάσει του κανονισμού 
(ΕΟΚ) αριθ. 4064/89 του Συμβουλίου για τον έλεγχο των 
συγκεντρώσεων μεταξύ επιχειρήσεων (98/Θ 66/02, παρ. 
19), "κοινός έλεγχος υφίσταται όταν δύο ή περισσότερες 

επιχειρήσεις ή πρόσωπα έχουν τη δυνατότητα να ασκούν 
αποφασιστική επιρροή σε μία άλλη επιχείρηση. Ως απο¬ 
φασιστική επιρροή με την έννοια αυτή νοείται, κατά κανό¬ 
να, η εξουσία αναστολής ενεργειών που καθορίζουν την 
εμπορική στρατηγική συμπεριφορά μιας επιχείρησης. Σε 
αντίθεση με τον αποκλειστικό έλεγχο, ο οποίος παρέχει 
την εξουσία καθορισμού των στρατηγικών αποφάσεων σε 
μία επιχείρηση από συγκεκριμένο μέτοχο, ο κοινός έλεγ¬ 
χος χαρακτηρίζεται από τη δυνατότητα δημιουργίας 
αδιεξόδου, λόγω της εξουσίας ενός ή περισσοτέρων μη¬ 
τρικών επιχειρήσεων να απορρίπτουν τις προτεινόμενες 
στρατηγικές αποφάσεις. Ως εκ τούτου, οι μέτοχοι αυτοί 
πρέπει να καταλήξουν σε μια από κοινού συνεννόηση για 
τον καθορισμό της εμπορικής πολιτικής της κοινής επι¬ 
χείρησης". 

Ο κοινός έλεγχος μπορεί να έχει τη μορφή: 

α) είτε της ύπαρξης ίσων δικαιωμάτων ψήφου ή εκπρο¬ 
σώπησης στα όργανα λήψης αποφάσεων, 

β) είτε της ύπαρξης δικαιωμάτων αρνησικυρίας, με την 
έννοια ότι απαιτείται η σύμφωνη γνώμη συγκεκριμένου 
μετόχου ή εταίρου ή, κατά περίπτωση, του (των) εκπρο¬ 
σώπου (ων) του στα όργανα διοίκησης για τη λήψη απο¬ 
φάσεων σε σημαντικά θέματα, όπως ο διορισμός της δι¬ 
οίκησης, η έγκριση του προϋπολογισμού, το επιχειρημα¬ 
τικό πρόγραμμα ή οι επενδύσεις ή άλλα θέματα που είναι 
σημαντικά στα πλαίσια της συγκεκριμένης αγοράς της 
κοινής επιχείρησης, 

γ) είτε της κοινής άσκησης δικαιωμάτων ψήφου από 
δύο ή περισσότερους μετόχους ή εταίρους, ο καθένας 
από τους οποίους έχει μειοψηφική συμμετοχή, εφόσον οι 
μειοψηφικές αυτές συμμετοχές, υπολογιζόμενες όλες 
μαζί, σχηματίζουν πλειοψηφία δικαιωμάτων ψήφου, οι δε 
κάτοχοί τους θα ενεργούν πάντοτε από κοινού κατά την 
άσκηση των δικαιωμάτων ψήφου τους, πράγμα που μπο¬ 
ρεί να προκύπτει είτε από σχετική δεσμευτική (εξωεταιρι- 
κή) συμφωνία, είτε από τα πράγματα, όπως π.χ. όταν 
υπάρχουν ισχυρά κοινά συμφέροντα μεταξύ των μειοψη- 
φούντων μετόχων ή εταίρων (προηγούμενη ύπαρξη δε¬ 
σμών μεταξύ τους, απόκτηση συμμετοχών μέσω συντονι¬ 
σμένων ενεργειών κλπ.), με αποτέλεσμα να μην μπορούν 
να ενεργήσουν ο ένας εναντίον του άλλου κατά την άσκη¬ 
ση των δικαιωμάτων τους όσον αφορά την κοινή επιχεί¬ 
ρηση (βλ. και αποφάσεις Ε.Α. 78/11/1999, 79/11/1999 και 
167/11/2000). 

Όπως αναφέρθηκε ανωτέρω, καμία από τις ιδρυτικές 
επιχειρήσεις δεν θα κατέχει την πλειοψηφία του μετοχι¬ 
κού κεφαλαίου της κοινής επιχείρησης δηλ. της Ε - \/ΕΝ- 
ΤυΡΕ5. 

Οι εταιρίες ΑΕΡΗΑ ΠΙΣΤΕΩΣ, ΔΕΛΤΑ ΠΛΗΡΟΦΟΡΙΚΗ, 
ΙΝΤΡΑΚΟΜ, ΙΝΤΡΑΣΟΦΤ, ΔΟΛ ΩΙΟΙΤΑί και ΤΕΛΕΣΙΣ θα 
κατέχουν το 20%, 10%, 15%, 15%, 30% και 10% αντίστοι¬ 
χα, του μετοχικού κεφαλαίου της κοινής επιχείρησης δηλ. 
οι όμιλοι επιχειρήσεων της ΑΕΡΗΑ ΠΙΣΤΕΩΣ, της ΙΝΤΡΑ- 
ΚΟΜ και του βασικού μετόχου αυτής, Σ. Κόκκαλη καθώς 
και της ΔΟΛ και του βασικού μετόχου αυτής, X. Λαμπρά- 
κη, θα συμμετέχουν με ποσοστό 30% συνολικά ο κάθε 
ένας στο μετοχικό κεφάλαιο της Ε - νΕΝΤυΒΕδ. 

Όπως δε αναφέρεται στο άρθρο 20 του καταστατικού 
της κ. ε., το Δ. Σ. της υπό σύσταση εταιρίας θα αποτελεί- 
ται από επτά (7) μέλη, τα οποία θα εκλέγονται από τη Γ.Σ. 
των μετόχων ανάλογα με τα ποσοστά συμμετοχής τους 
στο μετοχικό κεφάλαιο. Συνεπώς, με βάση τα παραπάνω, 
οι τρεις παραπάνω όμιλοι θα εκλέγουν από δύο (2) μέλη 


και ένα (1) μέλος θα εκλέγει ο τέταρτος μέτοχος της κ.ε., 
η εταιρία ΤΕΛΕΣΙΣ. 

Εξάλλου, σύμφωνα με το άρθρο 25 του καταστατικού, 
το Δ. Σ. θα βρίσκεται σε απαρτία όταν παρίστανται ή αντι¬ 
προσωπεύονται σ’ αυτό έξι (6) από τους επτά (7) συνολι¬ 
κά συμβούλους και οι αποφάσεις του θα λαμβάνονται 
έγκυρα με την απόλυτη πλειοψηφία των παρόντων και 
αντιπροσωπευομένων μελών. 

Για τη λήψη δε αποφάσεων που αφορούν την πραγμα¬ 
τοποίηση επενδύσεων και τη συμμετοχή της εταιρίας σε 
άλλες εταιρίες, απαιτείται πλειοψηφία των έξι εβδόμων 
(6/7) του συνόλου των μελών του Δ.Σ. 

Συνεπώς, οποιοσδήποτε από τους τρεις βασικούς με¬ 
τόχους της κ.ε., αν και θα έχει μειοψηφική συμμετοχή, θα 
μπορεί να ματαιώνει τη λήψη αποφάσεων που έχουν ου¬ 
σιώδη σημασία για την εμπορική στρατηγική συμπεριφο¬ 
ρά της κ. ε. και ιδίως όσον αφορά τις επενδύσεις και τις 
επιχειρηματικές συμμετοχές, για τις οποίες θα απαιτείται 
πλειοψηφία των 6/7 του συνόλου των μελών του Δ.Σ. της 
τελευταίας. 

Από τα παραπάνω συνάγεται ότι η κ. ε. θα ελέγχεται από 
κοινού από τους τρεις παραπάνω ιδρυτικούς ομίλους- με¬ 
τόχους της δεδομένου ότι απαιτείται η συναίνεση και των 
τριών για τη λήψη οποιασδήποτε από τις στρατηγικής ση¬ 
μασίας αποφάσεις του Δ. Σ. 

2. Κατά το άρθρο 4 παρ.5 του ν. 703/77, όπως ισχύει, οι 
πράξεις, συμπεριλαμβανομένης της σύστασης κοινής 
επιχείρησης, που έχουν ως αντικείμενο ή αποτέλεσμα το 
συντονισμό της συμπεριφοράς σε θέματα ανταγωνισμού 
επιχειρήσεων που παραμένουν ανεξάρτητες, δεν αποτε¬ 
λούν συγκέντρωση κατά την παρ. 2 στοιχ. β’. Η δημιουρ¬ 
γία κοινής επιχείρησης, η οποία εκπληρώνει μόνιμα όλες 
τις λειτουργίες αυτόνομης οικονομικής ενότητας και δεν 
συνεπάγεται το συντονισμό της ανταγωνιστικής συμπερι¬ 
φοράς μεταξύ επιχειρήσεων που παραμένουν ανεξάρτη¬ 
τες, αποτελεί πράξη συγκέντρωσης κατά την έννοια της 
παρ. 2 στοιχ. β’. 

Κατά την εκτίμηση για την ύπαρξη συντονισμού της συ¬ 
μπεριφοράς των επιχειρήσεων, θα πρέπει να λαμβάνεται 
ιδίως υπόψη εάν δύο ή περισσότερες μητρικές επιχειρή¬ 
σεις ασκούν συγχρόνως σε σημαντική έκταση δραστη¬ 
ριότητες στην αυτή αγορά με την αγορά της κοινής επι¬ 
χείρησης ή σε αγορά προηγούμενης ή επόμενης οικονο¬ 
μικής βαθμίδας, ή σε παραπλήσια αγορά στενά 
συνδεόμενη με την αγορά αυτή, καθώς και εάν οι εν λόγω 
δραστηριότητες ασκούνται στην ίδια ή σε διαφορετικές 
σχετικές γεωγραφικές αγορές, οπότε, στηντελευταία αυ¬ 
τή περίπτωση, λαμβάνεται υπόψη η αλληλεπίδραση των 
αγορών αυτών. 

Συνεπώς, προκειμένου να συντρέχει περίπτωση κοινής 
επιχείρησης με χαρακτήρα συγκέντρωσης πρέπει να πλη- 
ρούνται δύο προϋποθέσεις, μία θετική και μία αρνητική : 

Η θετική προϋπόθεση συνίσταται στην επιτέλεση από 
την κ.ε. σε μόνιμη βάση, όλωντωνλειτουργιών μιας αυτό¬ 
νομης οικονομικής οντότητας. Η δε αρνητική προϋπόθε¬ 
ση συνίσταται στην απουσία συντονισμού της ανταγωνι¬ 
στικής συμπεριφοράς μεταξύ των μητρικών επιχειρήσε¬ 
ων. 

Στην υπό κρίση υπόθεση διαπιστώνεται ότι πληρούται η 
θετική προϋπόθεση δεδομένου ότιη κ.ε. Ε-\/ΕΝΤυΠΕ3 θα 
επιτελεί όλες τις λειτουργίες μιας ανεξάρτητης επιχείρη¬ 
σης δεδομένου ότι θα διαθέτει επαρκείς χρηματοοικονο¬ 
μικούς πόρους (κεφάλαιο ύψους 5.000.000.000 δρχ.), 

προσωπικό περίπου δεκαπέντε (15) ατόμων καθώς και 
πάγια στοιχεία ενεργητικού συνολικής αξίας 200.000.000 
δρχ. περίπου, που θα της επιτρέπουν να εκπληρώνει μό¬ 
νιμα όλες τις λειτουργίες μιας αυτόνομης οικονομικής 
ενότητας κατά την έννοια των παραπάνω. 

Όσον δε αφορά την αρνητική προϋπόθεση, το γεγονός 
ότι η ΔΟΛ ΩΙΟΙΤΑΕ, η ΑΕΡΗΑ νΕΝΤΨΒΕβ (θυγατρική της 
ΑΕΡΗΑ ΠΙΣΤΕΩΣ) και οι ΙΝΤΒΑΡΑΒ Α.Ε. και 3ΙΝ5ΤΑΒ Α.Ε. 
(συγγενείς εταιρίεςτου ομίλου επιχειρήσεων Σ. Κόκκαλη) 
δραστηριοποιούνται στην ίδια αγορά και συγκεκριμένα 
στην αγορά της κοινής επιχείρησης, δηλ. στο τμήμα της 
αγοράς των επιχειρηματικών συμμετοχών που αφορά σε 
επιχειρήσεις διαχείρισης και εκμετάλλευσης συστημά¬ 
των πληροφορικής και ανάπτυξης προγραμμάτων λογι¬ 
σμικού, καθιστά αναμενόμενο τον συντονισμό της δρά¬ 
σης των επιχειρήσεων αυτών στην εν λόγω αγορά. 

Κατόπιν των ανωτέρω η Επιτροπή κρίνει ότι η γνωστο- 
ποιηθείσα, σύμφωνα με το αρ. 4β του Ν.703/1977, κοινή 
επιχείρηση δεν αποτελεί συγκέντρωση κατά την έννοια 
του αρ. 4παρ.2 Ν.703/1977, αλλά σύμπραξη των γνωστο- 
ποιουσών εταιριών και επομένως πρέπει να εξετασθεί 
υπό το πρίσμα του άρθρου 1 του Ν.703/1977. 

Περαιτέρω σημειώνεται ότι ο συντονισμός της δράσης 
των παραπάνω επιχειρήσεων αναμένεται να περιορίσει 
σε σημαντικό βαθμό τον ανταγωνισμό στο τμήμα της αγο¬ 
ράς των επιχειρηματικών συμμετοχών το αναφερόμενο 
στις επιχειρηματικές συμμετοχές σε εταιρίες πληροφορι¬ 
κής και ως εκ τούτου στοιχειοθετεί παράβαση του άρ¬ 
θρου 1 παρ. 1 του ν.703/77, όπως ισχύει. Η εκτίμηση αυτή 
στηρίζεται στο γεγονός ότι η εν λόγω συνεργασία αφορά 
επιχειρήσεις από τις σημαντικότερες του κλάδου της 
πληροφορικής στην ελληνική αγορά, οι οποίες ανήκουν 
σε επιχειρηματικούς ομίλους από τους πλέον ισχυρούς 
οικονομικά. 

IV. Συμφωνίες, αποφάσεις και περιπτώσεις εναρμονι¬ 
σμένης πρακτικής ή κατηγορίες αυτών που εμπίπτουν 
στην παρ. 1 του παρόντος άρθρου, μπορούν να κριθούν, 
με απόφαση της Επιτροπής Ανταγωνισμού, ολικά ή μερι¬ 
κά ισχυρές, εφόσον πληρούνται σωρευτικά οι παρακάτω 
τέσσερις προϋποθέσεις (δύο θετικές και δύο αρνητικές): 

1) συμβάλλουν στη βελτίωση της παραγωγής ή της δια¬ 
νομής των προϊόντων ή στην προώθηση της τεχνικής ή οι¬ 
κονομικής προόδου, 

2) αναμένεται εύλογη συμμετοχή των καταναλωτών 
στην ωφέλεια που θα προκύψει, 

3) δεν επιβάλλονται στις οικείες επιχειρήσεις περιορι¬ 
σμοί πέρα από τους απόλυτα αναγκαίους για την πραγ¬ 
ματοποίηση των ανωτέρω σκοπών και 

4) δεν παρέχεται στις επιχειρήσεις αυτές η δυνατότητα 
κατάργησης του ανταγωνισμού σε σημαντικό τμήμα της 
οικείας αγοράς. 

Καταρχήν η διαπίστωση του γεγονότος ότι μία συμφω¬ 
νία θα έχει οικονομικά πλεονεκτήματα για τις συμπράτ- 
τουσες επιχειρήσεις, συμβάλλοντας στον εκσυγχρονι¬ 
σμό τους δεν αποτελεί κριτήριο ουσιαστικό για την πλή¬ 
ρωση των προϋποθέσεων που θέτει το άρθρο 1 παρ.3 
Ν.703/1977. Η πρόγνωση για θετικά αποτελέσματα συν¬ 
δέεται άρρηκτα κατά νόμο με την περιέλευση της ωφέ¬ 
λειας αυτής σε εύλογο ύψος στους καταναλωτές. Ασή¬ 
μαντα ή με ασαφή τρόπο διατυπούμενα πλεονεκτήματα 
για τους καταναλωτές δεν συνιστούν την προώθηση της 
οικονομικής προόδου που απαιτεί ο νόμος. 

Εξάλλου η Επιτροπή σταθμίζοντας από τη μία πλευρά 


τα πιθανά πλεονεκτήματα από τη χρηματοδότηση νέων 
επιχειρήσεων και την προσφορά σ' αυτές οικονομικής, 
εμπορικής καιδιοικητικήςτεχνογνωσίας, απάτην άλλη δε 
πλευρά τα μειονεκτήματα από τον πιθανό περιορισμό του 
ανταγωνισμού μεταξύ των συμπραττουσών επιχειρήσε¬ 
ων, αλλά και έναντι τρίτων, στην αγορά των επιχειρηματι¬ 
κών συμμετοχών σε εταιρίες διαχείρισης-εκμετάλλευσης 
συστημάτων πληροφορικής και ανάπτυξης προγραμμά¬ 
των λογισμικού εφαρμογών-ολοκλήρωσης για δίκτυα 
πληροφορικής, εκτιμά ότι τα μειονεκτήματα υπερτερούν. 
Εξ’ άλλου, κάθε μία από τις συμμετέχουσες επιχειρήσεις 
θα ήταν σε θέση από μόνη της, χωρίς να υποβληθεί σε δα¬ 
πάνες υπέρογκες για τις δυνατότητες της, να επιτύχει τα 
επιδιωκόμενα με τη σύμπραξη αποτελέσματα (βλ. απο¬ 
φάσεις της Επιτροπής Ε.Ε. από 21-12-1973, ΑόΙ 1974, Ε 
19/22 επ. "υπόθεση ΚαΙί υπό 3αΙζ II" και από 15-12-1975, 
Αό11976, Ε30/13επ. υπόθεση "ΒαγθΓπ/Όίεΐ-Βτοοαάθδ"). 

Περαιτέρω το γεγονός ότι άλλες εταιρίες, θυγατρικές 
των τριών ως ανωτέρω ομίλων, δραστηριοποιούνται άμε¬ 
σα ή έμμεσα στις υπό κρίση σχετικές αγορές των επιχει¬ 
ρηματικών συμμετοχών, διαχείρισης-εκμετάλλευσης συ¬ 
στημάτων πληροφορικής και ανάπτυξης προγραμμάτων 
λογισμικού εφαρμογών-ολοκλήρωσης για δίκτυα πληρο¬ 
φορικής, οδηγεί στην Επιτροπή στην εκτίμηση, με μεγάλο 
βαθμό πιθανολόγησης (φθάνει ακόμη και ένας επαρκής 
βαθμός πιθανολόγησης για την κατάφαση της απαγό¬ 
ρευσης, βλ. σχετικά υπόθεση" ΒαηΙ< /βορθΙοτη", Επιτροπή 
ΕΕτης 20-12-1974 (Αό11975,129/20,24) ότιπαρέχεται με 
τη σύμπραξη στις μετέχουσες επιχειρήσεις η δυνατότητα 
αν όχι να καταργήσουν πλήρως, τουλάχιστον να αποφύ¬ 
γουν ένα ουσιαστικό μεταξύ τους ανταγωνισμό. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Αποφαίνεται ότι η από 2.3.2000 γνωστοποιηθείσα συμ¬ 
φωνία ίδρυση κοινής επιχείρησης με την επωνυμία Ε- 
\/ΕΝΤυΒΕ3 ΑΝΩΝΥΜΗ ΕΤΑΙΡΙΑ ΕΠΙΧΕΙΡΗΜΑΤΙΚΩΝ 
ΣΥΜΜΕΤΟΧΩΝ από τις εταιρίες ΑΕΡΗΑ ΤΡΑΠΕΖΑ ΠΙΣΤΕ- 
ΩΣΑ.Ε., ΔΕΛΤΑ-ΑΝΩΝΥΜΟΣ ΒΙΟΜΗΧΑΝΙΚΗ ΚΑΙ ΕΜΠΟ¬ 
ΡΙΚΗ ΕΤΑΙΡΙΑ ΠΛΗΡΟΦΟΡΙΚΗΣ Α.Ε., ΙΝΤΡΑΚΟΜ Α.Ε. - 
ΕΛΛΗΝΙΚΗ ΒΙΟΜΗΧΑΝΙΑ ΤΗΛΕΠΙΚΟΙΝΩΝΙΩΝ ΚΑΙ 
ΣΥΣΤΗΜΑΤΩΝ ΠΛΗΡΟΦΟΡΙΚΗΣ με διακριτικό τίτλο 
ΙΝΤΡΑΚΟΜ Α.Ε., ΙΝΤΡΑΣΟΦΤ ΑΝΩΝΥΜΗ ΕΛΛΗΝΙΚΗ 
ΕΤΑΙΡΕΙΑ ΠΑΡΑΓΩΓΗΣ ΛΟΓΙΣΜΙΚΟΥ ΚΑΙ ΗΛΕΚΤΡΟΝΙ¬ 
ΚΩΝ ΣΥΣΤΗΜΑΤΩΝ ΠΟΛΛΑΠΛΩΝ ΧΡΗΣΕΩΝ με διακριτι¬ 
κό τίτλο ΙΝΤΡΑΣΟΦΤΑ.Ε., ΔΟΛ ΩΙΘΙΤΑΕΑΝΩΝΥΜΗ ΕΤΑΙ¬ 
ΡΕΙΑ και ΤΕΛΕΣΙΣ ΤΡΑΠΕΖΑ ΕΠΕΝΔΥΣΕΩΝ Α.Ε. φέρει 
χαρακτήρα σύμπραξης, η οποία εμπίπτει στις διατάξεις 
του άρθρου 1 παρ. 1 του ν.703/77, όπως ισχύει, και δεν 
πληροί τις προϋποθέσεις χορήγησης απαλλαγής της 
παρ. 3 του ιδίου άρθρου. 

Η απόφαση εκδόθηκετην 28 Ιουνίου 2001. 

Η απόφαση να δημοσιευθεί στην Εφημερίδα της Κυ¬ 
βέρνησης, σύμφωνα με το άρθρο 23 παρ. 7 του Κανονι¬ 
σμού Λειτουργίας και Διαχείρισης της Επιτροπής Αντα¬ 
γωνισμού (ΦΕΚ361/Β/4-4-2001). 

Ο Πρόεδρος 

ΔΗΜΗΤΡΗΣ ΤΖΟΥΓΑΝΑΤΟΣ 
Οι Συντάξαντες την Απόφαση 
ΓΕΩΡΓΙΟΣ ΤΡΙΑΝΤΑΦΥΛΛΑΚΗΣ 
ΠΑΝΑΓΙΩΤΗΣ ΜΑΝΤΖΟΥΡΑΝΗΣ 

Η Γραμματέας 

ΑΛΕΞΑΝΔΡΑ ΜΑΡΙΑ ΤΑΡΑΜΠΙΚΟΥ 

Αριθ. 190/111/2001 (2) 

Ο προληπτικός έλεγχος της από 5.4.2001 γνωστοποιη- 
θείσας σύμφωνα με το άρθρο 4β του Ν.703/77 όπως 
ισχύει, της απόκτησης κοινού ελέγχου επί της εταιρεί¬ 
ας ΤΟΜΗ ΑΝΩΝΥΜΗ ΤΕΧΝΙΚΗ ΕΤΑΙΡΕΙΑ από τις εται¬ 
ρείες ΑΚΤΩΡ ΑΝΩΝΥΜΗ ΤΕΧΝΙΚΗ ΕΤΑΙΡΕΙΑ και ΕΛ¬ 
ΛΗΝΙΚΗ ΤΕΧΝΟΔΟΜΙΚΗ ΑΝΩΝΥΜΟΣ ΤΕΧΝΙΚΗ ΚΑΙ 
ΕΜΠΟΡΙΚΗ ΕΤΑΙΡΕΙΑκαιτονΛουκά Γιαννακούλη αφε¬ 
νός και τους Ξενοφώντα Η. Ζαβιτσάνο, Τίτο Γ αλενιανό, 
Αθανάσιο Κατρή και Ξενοφώντα Δ. Ζαβιτσάνο αφετέ¬ 
ρου. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 της Γ ενικής Γ ραμματείας 
Εμπορίου του Υπουργείου Ανάπτυξης την 5η Ιουλίου 
2001, ημέρα Πέμπτη και ώρα 11.30 π.μ., με την εξής σύν¬ 
θεση: 

Πρόεδρος: Ηλίας Σουφλερός, κωλυόμενου του κ. Δη- 
μήτρη Τζουγανάτου 

Μέλη: Ηλίας Βλάσσης, 

Θεόδωρος Δεληγιαννάκης, 

Παναγιώτης Μαντζουράνης 

Λεωνίδας Νικολούζος, 

Ιωάννης Κατσουλάκος και 

Νικόλαος Βέττας. 

Γραμματέας: Αικατερίνη Τριβέλη, κωλυόμενης της τα¬ 
κτικής Αλεξάνδρας-Μαρίας Ταραμπίκου. 

Τα λοιπά τακτικά και αναπληρωματικά Μέλη καίτοιπρο- 
σκληθέντα δεν προσήλθαν λόγω δικαιολογημένου κωλύ¬ 
ματος. 

θέμα της Συνεδριάσεως ήταν ο προληπτικός έλεγχος 
της από 5.4.2001 γνωστοποιηθείσας, σύμφωνα με το άρ¬ 
θρο 4β του Ν. 703/77 όπως ισχύει, της απόκτησης κοινού 
ελέγχου επί της εταιρείας ΤΟΜΗ ΑΝΩΝΥΜΗ ΤΕΧΝΙΚΗ 
ΕΤΑΙΡΕΙΑ από τις εταιρείες ΑΚΤΩΡ ΑΝΩΝΥΜΗ ΤΕΧΝΙΚΗ 
ΕΤΑΙΡΕΙΑ και ΕΛΛΗΝΙΚΗ ΤΕΧΝΟΔΟΜΙΚΗ ΑΝΩΝΥΜΟΣ 
ΤΕΧΝΙΚΗ ΚΑΙ ΕΜΠΟΡΙΚΗ ΕΤΑΙΡΕΙΑ και τον Λουκά Γιαν- 
νακούλη αφενός και τους Ξενοφώντα Η. Ζαβιτσάνο, Τίτο 
Γ αλενιανό, Αθανάσιο Κατρή και Ξενοφώντα Δ. Ζαβιτσάνο 
αφετέρου. 

Στη συνεδρίαση παρέστησαν α) για τις εταιρίες ΑΚΤΩΡ 
ΑΝΩΝΥΜΗ ΤΕΧΝΙΚΗ ΕΤΑΙΡΕΙΑ και ΕΛΛΗΝΙΚΗ ΤΕΧΝΟ- 
ΔΟΜΙΚΗ ΑΝΩΝΥΜΟΣ ΤΕΧΝΙΚΗ ΚΑΙ ΕΜΠΟΡΙΚΗ ΕΤΑΙ¬ 
ΡΕΙΑ και τον Λουκά Γ ιαννακούλη, ο εκπρόσωπος αυτών, 
Γεώργιος Σωσσίδης μετά των πληρεξουσίων δικηγόρων 
Ιωάννη Κούτρα και κας Βασιλικής Νιάτσου και β) για τους 
Ξενοφώντα Η. Ζαβιτσάνο, Τίτο Γαλενιανό, Αθανάσιο Κα¬ 
τρή και Ξενοφώντα Δ. Ζαβιτσάνο ο εκπρόσωπος τους, Τί¬ 
τος Εμμ. Γαλενιανός αυτοπροσώπως και μετά των ως άνω 
πληρεξουσίων δικηγόρων Ιωάννη Κούτρα και Βασιλικής 
Νιάτσου. 

Στην αρχή της συνεδρίασης, το λόγο έλαβε η Γ ενική Ει- 
σηγήτριατης Γραμματείας, Σοφία Καμπερίδου, η οποία 
ανέπτυξε τη γραπτή εισήγησή της και πρότεινετη μη απα¬ 
γόρευση της υπό κρίση συγκέντρωσης δεδομένου ότι δεν 
περιορίζει σημαντικά τον ανταγωνισμό στις επιμέρους 
σχετικές αγορές, τις οποίες αφορά. Στην συνέχεια, το λό¬ 
γο έλαβαν οι ανωτέρω πληρεξούσιοι δικηγόροι και οι εκ¬ 
πρόσωποι των παρισταμένων εταιριών, οι οποίοι συντά¬ 
χθηκαν με την εισήγηση της Γ ραμματείας, ανέπτυξαν τις 
θέσεις αυτών, έδωσαν διευκρινήσεις και απάντησαν σε 
ερωτήσεις που τους υπέβαλαν ο Πρόεδρος και τα Μέλη 


της Επιτροπής και ζήτησαν την έγκριση της συγκέντρω¬ 
σης. 

Η Επιτροπή Ανταγωνισμού συνήλθε σε διάσκεψη την 
27η Ιουλίου, ημέρα Παρασκευή και ώρα 10.30π.μ., στην 
ίδια ως άνω αίθουσα, 611, της Γενικής Γραμματείας 
Εμπορίου του Υπουργείου Ανάπτυξης και αφού έλαβε 
υπόψη τα στοιχεία του σχετικού φακέλου, την εισήγηση 
της Γ ραμματείας και τις απόψεις που διετύπωσαν, εγ- 
γράφως και προφορικώς, οι ενδιαφερόμενες εταιρίες, 

ΣΚΕΦΟΗΚΕ ΩΣ ΕΞΗΣ: 

I. Επειδή, το άρθρο 4 του Ν.703/77, όπως ισχύει σήμε¬ 
ρα, ορίζει στην παρ. 2, ότι συγκέντρωση επιχειρήσεων 
πραγματοποιείται: α) όταν συγχωνεύονται με κάθε τρόπο 
δύο ή περισσότερες προηγουμένως ανεξάρτητες επιχει¬ 
ρήσεις, β) ό-ταν έ-να ή πε-ρισ-σό-τε-ρα πρό-σω-πα που ε¬ 
λέγχουν ήδη μία τουλάχιστον επιχείρηση ή περισσότε¬ 
ρες επιχειρήσεις, αποκτούν άμεσα ή έμμεσα, με αγορά 
συμμετοχών στο κεφάλαιο ή στοιχείων του ενεργητικού, 
με σύμβαση ή με άλλον τρόπο, τον έλεγχο του συνόλου ή 
τμημάτων μιας ή περισσοτέρων επιχειρήσεων, στην παρ. 
3, ότι για την εφαρμογή του παρόντος νόμου ο έλεγχος 
απορρέει από δικαιώματα, συμβάσεις ή άλλα μέσα, τα 
οποία είτε μεμονωμένα είτε από κοινού με άλλα και λαμ- 
βανομένων υπόψη των σχετικών πραγματικών ή νομικών 
συνθηκών, παρέχουν τη δυνατότητα καθοριστικής επί¬ 
δρασης στη δραστηριότητα μιας επιχείρησης και ιδίως 
από : α) δικαιώματα κυριότητας ή επικαρπίας επί του συ¬ 
νόλου ή μέρους των περιουσιακών στοιχείων της επιχεί¬ 
ρησης β) δικαιώματα ή συμβάσεις, που παρέχουν δυνα¬ 
τότητα καθοριστικής επίδρασης στη σύνθεση, στις συ¬ 
σκέψεις ή στις αποφάσεις των οργάνων μιας 
επιχείρησης, στην παρ. 4, ότι ο έλεγχος αποκτάται από το 
πρόσωπο ή τα πρόσωπα ή επιχειρήσεις που : α) είναι υπο¬ 
κείμενα των δικαιωμάτων ή δικαιούχοι από τις συμβάσεις 
αυτές ή β) χωρίς να είναι υποκείμενα των δικαιωμάτων ή 
δικαιούχοι από τις συμβάσεις αυτές, δικαιούνται να 
ασκούντο δικαιώματα που απορρέουν από αυτές. Από τις 
παραπάνω διατάξεις συνάγεται ότι, εκτός από τη συγχώ¬ 
νευση, συγκέντρωση πραγματοποιείται και στην περί¬ 
πτωση απόκτησης ελέγχου από μία επιχείρηση, που ενερ¬ 
γεί μόνη της ή από δύο ή περισσότερες επιχειρήσεις που 
ενεργούν από κοινού. Έλεγχος δύναται επίσης να απο¬ 
κτηθεί από ένα πρόσωπο, στις περιπτώσεις που το πρό¬ 
σωπο αυτό ελέγχει ήδη τουλάχιστον μία άλλη επιχείρηση 
ή ακόμη και από συνδυασμό προσώπων, τα οποία ελέγ¬ 
χουν μία άλλη επιχείρηση. Ως πρόσωπο (ή πρόσωπα) νο¬ 
είται τόσο το νομικό πρόσωπο δημοσίου ή ιδιωτικού δι¬ 
καίου, όσο και το φυσικό πρόσωπο. Ο ορισμός της συ¬ 
γκέντρωσης καταλαμβάνει μόνο τις μεταβολές όσον 
αφορά τον έλεγχο των επιχειρήσεων και ως εκ τούτου η 
εσωτερική αναδιάρθρωση, στα πλαίσια ενός ομίλου εται¬ 
ρειών, δεν δύναται να αποτελεί συγκέντρωση. Θα πρέπει 
ιδιαίτερα, να υπογραμμισθεί, ότι η διαπίστωση της από¬ 
κτησης ελέγχου είναι πραγματικό ζήτημα, το οποίο ερευ- 
νάται εά ίιοο. Τούτο, σημαίνει, ότι ο έλεγχος δύναται να 
απορρέει από το συνδυασμό διαφόρων συγκλινουσών εν¬ 
δείξεων ή ακόμη και να αναιρείται από την ύπαρξη αντι¬ 
θέτων πραγματικών στοιχείων, τα οποία στη συγκεκριμέ¬ 
νη περίπτωση είναι ικανά να ανατρέψουνε το υπάρχον 
τεκμήριο του ελέγχου, θεωρείται, ότι υπάρχει έλεγχος 
αποκλειστικός ή κοινός, άμεσος ή έμμεσος όταν η συγκέ¬ 
ντρωση παρέχει τη δυνατότητα καθοριστικού επηρεα- 

σμού της δραστηριότητας μιας επιχείρησης με βάση δι¬ 
καιώματα ιδιοκτησίας, εκμετάλλευσης, ψήφου κ.λ.π. ή δι¬ 
καιώματα από συμβάσεις (συμφωνίες μετόχων, μακρο¬ 
πρόθεσμες συμβάσεις οικονομικής εξάρτησης κ.λ.π.) ή 
οποιαδήποτε άλλα μέσα. Η απόκτηση του ελέγχου δύνα- 
ται να στηρίζεται, όπως αναφέρεται στις ως άνω διατά¬ 
ξεις, είτε στην απόκτηση δικαιωμάτων ιδιοκτησίας ή εκ¬ 
μετάλλευσης του συνόλου ή ενός μέρους των περιουσια¬ 
κών στοιχείων της επιχείρησης, είτε στην απόκτηση 
δικαιωμάτων ψήφου, που επιτρέπουν στο δικαιούχο την 
αποφασιστική επιρροή στη σύνθεση των οργάνων ή στις 
αποφάσεις της ελεγχόμενης επιχείρησης, είτε ακόμη σε 
συμφωνίες μετόχων που παρέχουν τη δυνατότητα καθο¬ 
ριστικού επηρεασμού των αποφάσεων των οργάνων της 
επιχείρησης. 

Δύναται όμως ο έλεγχος να απορρέει κατ' εξαίρεση και 
από σχέσεις οικονομικής εξάρτησης (π.χ.μακροπρόθε- 
σμες συμφωνίες προμήθειας, παροχή πιστώσεων από 
προμηθευτές ή πελάτες), οι οποίες δύνανται να οδηγή¬ 
σουν σε αποφασιστική επιρροή της επιχείρησης σε μια 
άλλη επιχείρηση και να παρέχουν έτσι τη δυνατότητα κα¬ 
θοριστικού επηρεασμού της οικονομικής συμπεριφοράς 
της άλλης επιχείρησης (βλ. και σημ. 9 της υπό στοιχεία 
98/066/02 Ανακοίνωση της Ευρωπαϊκής Επιτροπής για 
την έννοια της συγκέντρωσης, ΕΕαριθ. 066της2.3.1998, 
σελ. 5 και τις εκεί περαιτέρω παραπομπές). Ο έλεγχος, 
δύναται να είναι, είτε άμεσος, όταν αποκτάται από πρό¬ 
σωπα ή επιχειρήσεις που είναι υποκείμενα δικαιωμάτων ή 
δικαιούχοι από συμβάσεις, είτε έμμεσος, όταν αυτός που 
έχει τυπικά μια ελέγχουσα συμμετοχή, διαφέρει από το 
πρόσωπο ή την επιχείρηση που έχειτην πραγματική εξου¬ 
σία άσκησης των δικαιωμάτων που προκύπτουν από τη 
συμμετοχή αυτή. Στην έννοια της απόκτησης ελέγχου 
εμπίπτουν και οι περιπτώσεις στις οποίες επέρχεται μετα¬ 
βολή της διάρθρωσης του ελέγχου, όπως η μεταβολή του 
κοινού ελέγχου σε αποκλειστικό ή και αντίστροφα, καθώς 
και η αύξηση του αριθμού των μετόχων που ασκούν κοινό 
έλεγχο. Περαιτέρω, ο έλεγχος δύναται, όπως προανα- 
φέρθηκε, να εμφανισθεί είτε ως αποκλειστικός, είτε ως 
κοινός. Υφίσταται, κατά κανόνα, αποκλειστικός έλεγχος, 
όταν μία επιχείρηση αποκτά την πλειοψηφία του μετοχι¬ 
κού κεφαλαίου και των δικαιωμάτων ψήφου μιας εταιρίας 
ή στην περίπτωση της λεγάμενης ειδικής μειοψηφίας, δη¬ 
λαδή όταν οφείλεται σε ορισμένα ειδικά δικαιώματα του 
μειοψηφούντος μετόχου ή των μειοψηφούντων μετόχων, 
τα οποία παρέχουν τη δυνατότητα καθορισμού της στρα¬ 
τηγικής εμπορικής συμπεριφοράς της ελεγχόμενης επι¬ 
χείρησης. Τούτο δύναται να συμβεί και όταν ένας μόνο 
μειοψηφών μέτοχος έχει άο ίαοίο τον αποκλειστικό έλεγ¬ 
χο στην περίπτωση που οι υπόλοιπες μετοχές είναι διά¬ 
σπαρτες σε μεγάλο αριθμό μετόχων και εφόσον ο εν λό¬ 
γω μέτοχος έχει σταθερή πλειοψηφία σε ψήφους στις Γ. 
Συνελεύσεις, αφού, οι λοιποί μέτοχοι ούτε είναι παρό- 
ντες, ούτε εκπροσωπούνται στις συνελεύσεις αυτές. Κοι¬ 
νός έλεγχος υπάρχει όταν οι μέτοχοι (μητρικές εταιρίες) 
πρέπει να συμφωνήσουν, όσον αφορά τις σημαντικές 
αποφάσεις, που αφορούν την ελεγχόμενη επιχείρηση, 
όταν δηλαδή κάθε μέτοχος που συμμετέχει στον κοινό 
έλεγχο έχει το δικαίωμα να αναστείλει (μπλοκάρει) τη λή¬ 
ψη των στρατηγικών αποφάσεων της υπό κοινό έλεγχο 
επιχείρησης. Υπάρχει τεκμήριο κοινού ελέγχου όταν οι 
ελέγχουσες επιχειρήσεις διαθέτουν ίσα δικαιώματα ψή¬ 
φου ή ίσα δικαιώματα εκπροσώπησης στα όργανα λήψης 


των αποφάσεων ή όταν, έστω και αν δεν υπάρχει ισότητα 
ψήφων ή ισότητα εκπροσώπησης, οι μειοψηφούντες μέ¬ 
τοχοι έχουν ειδικά πρόσθετα δικαιώματα αρνησικυρίας 
σε αποφάσεις που έχουν ουσιώδη σημασία για την εμπο¬ 
ρική στρατηγική συμπεριφορά της κοινής επιχείρησης. 

Εξάλλου, κατά την παρ. 5 του ίδιου ως άνω άρθρου 4 
του ν.703/77, όπως το εδαφ. β' έχει αντικατασταθεί με το 
άρθρο 1 παρ. 2 του Ν.2837/2000, οι πράξεις, συμπερι- 
λαμβανομένης της σύστασης κοινής επιχείρησης, που 
έχουν ως αντικείμενο ή αποτέλεσμα το συντονισμό της 
συμπεριφοράς σε θέματα ανταγωνισμού επιχειρήσεων, 
που παραμένουν ανεξάρτητες, δεν αποτελούν συγκέ¬ 
ντρωση κατάτηνπαρ. 2στοιχ. β'. Η δημιουργία κοινής επι¬ 
χείρησης, η οποία εκπληρώνει μόνιμα όλες τις λειτουρ¬ 
γίες αυτόνομης οικονομικής ενότητας και δεν συνεπάγε¬ 
ται το συντονισμό της ανταγωνιστικής συμπεριφοράς 
μεταξύ επιχειρήσεων που παραμένουν ανεξάρτητες, 
αποτελεί πράξη συγκέντρωσης κατά την έννοια της πα¬ 
ραγράφου 2 στοιχ. β’. 

Από την ως άνω διάταξη, προκύπτει, ότι η κοινή επιχεί¬ 
ρηση για να αποτελέσει συγκέντρωση, υποκείμενη στον 
προληπτικό έλεγχο και όχι σύμπραξη, πρέπει να πληροί 
τις ακόλουθες προϋποθέσεις: α) να υπόκειται στον κοινό 
έλεγχο δύο ή περισσότερων ιδρυτικών επιχειρήσεων β) 
να εκπληρώνει μόνιμα όλες τις λειτουργίες μιας αυτόνο¬ 
μης επιχείρησης. Τούτο προϋποθέτει, μεταξύ άλλων, ότι 
η κοινή επιχείρηση δραστηριοποιείται στην αγορά εκτε- 
λώντας τις συνήθεις λειτουργίες των επιχειρήσεων που 
ασκούν δραστηριότητες στην ίδια αγορά και ότι έχει ανε¬ 
ξάρτητη διαχείριση (πιαηαρθπίθηΐ) και διαθέτει επαρκείς 
χρηματοοικονομικούς πόρους, προσωπικό και πάγια 
στοιχεία ενεργητικού, ούτως ώστε να ασκεί την επιχειρη¬ 
ματική της δραστηριότητα σε μόνιμη βάση και γ) να μην 
υπάρχει συντονισμός της ανταγωνιστικής συμπεριφοράς 
των μητρικών επιχειρήσεων. 

Τέλος, κατά το άρθρο 4γ παρ. 1 του ν. 703/77, όπως 
ισχύει, με απόφαση της Επιτροπής Ανταγωνισμού απα¬ 
γορεύεται κάθε συγκέντρωση επιχειρήσεων, που υπόκει- 
ται σε προηγούμενη γνωστοποίηση και η οποία μπορεί να 
περιορίσει σημαντικά τον ανταγωνισμό στην εθνική αγο¬ 
ρά ή σε σημαντικό σε συνάρτηση με τα χαρακτηριστικά 
των προϊόντων ή των υπηρεσιών τμήμα της και ιδίως με τη 
δημιουργία ή ενίσχυση δεσπόζουσας θέσης. 

Σύμφωνα δε μετηνπαρ. 2του ιδίου άρθρου για την εκτί¬ 
μηση της δυνατότητας μιας συγκέντρωσης να περιορίσει 
σημαντικά τον ανταγωνισμό υπό την έννοια της παρ. 1 αυ¬ 
τού λαμβάνονται υπόψη, ιδιαίτερα η διάρθρωση όλωντων 
σχετικών αγορών, ο πραγματικός ή δυνητικός ανταγωνι¬ 
σμός εκ μέρους επιχειρήσεων εγκατεστημένων εντός ή 
εκτός Ελλάδας, η ύπαρξη νομικών ή πραγματικών εμπο¬ 
δίων εισόδου στην αγορά, η θέση των ενδιαφερομένων 
επιχειρήσεων στην αγορά και η χρηματοδοτική και οικο¬ 
νομική δύναμή τους, οι δυνατότητες επιλογής των προ¬ 
μηθευτών και των χρηστών από τις επιχειρήσεις και από 
άλλες ανταγωνιστικές ή δυνητικά ανταγωνιστικές επιχει¬ 
ρήσεις, η πρόσβασή τους στις πηγές εφοδιασμού ή στις 
αγορές διάθεσης των προϊόντων, η εξέλιξη της προσφο¬ 
ράς και της ζήτησης των οικείων αγαθών και υπηρεσιών, 
τα συμφέροντα των ενδιάμεσων και τελικών καταναλω¬ 
τών και η συμβολή στην εξέλιξη της τεχνικής και οικονο¬ 
μικής προόδου, υπό τον όρο ότι η εξέλιξη αυτή είναι προς 
το συμφέροντων καταναλωτών και δεν αποτελεί εμπόδιο 
για τον ανταγωνισμό. 

II. Στην υπό κρίση περίπτωση, από τα έγγραφα του φα¬ 
κέλου, τις διευκρινήσεις των πληρεξουσίων δικηγόρων 
των ενδιαφερομένων επιχειρήσεων και την εν γένει συζή¬ 
τηση της υπό κρίση υπόθεσης, προέκυψαντα ακόλουθα: 

Στις 5-4-2001 οι εταιρίες "Άκτωρ Ανώνυμη Τεχνική Εται¬ 
ρεία" και "Ελληνική Τεχνοδομική Ανώνυμος Τεχνική και 
Εμπορική Εταιρεία" και τα φυσικά πρόσωπα Λουκάς Ιω¬ 
άννη Γιαννακούλης, Τίτος Εμμανουήλ Γαλενιανός, Ξενο- 
φώντας Δημητρίου Ζαβιτσάνος, Αθανάσιος Κων/νου Κα- 
τρής και Ξενοφώντας Ηλία Ζαβιτσάνος γνωστοποίησαν 
με κοινό έγγραφό τους στην Γραμματεία της Επιτροπής 
Ανταγωνισμού, σύμφωνα με το άρθρο 4β του ν. 703/77, 
την εξαγορά από τις δύο εταιρείες και τον πρώτο, από τα 
φυσικά πρόσωπα, από κοινού, του πλειοψηφικού πακέ¬ 
του μετοχώντης εταιρείας "Τομή Ανώνυμος Τεχνική Εται¬ 
ρεία", της οποίας μοναδικοί μέτοχοι είναι τα υπόλοιπα 
τέσσερα ως άνω φυσικά πρόσωπα. 

Στις 24/03/2001 υπεγράφησαν μεταξύ αφενός των εται¬ 
ρειών "Άκτωρ Ανώνυμη Τεχνική Εταιρεία", με διακριτικό 
τίτλο (και εφεξής) "ΑΚΤΩΡ Α.Τ.Ε." και "Ελληνική Τεχνοδο¬ 
μική Ανώνυμος Τεχνική και Εμπορική Εταιρεία", με δια- 
κριτικότίτλο (και εφεξής) "Ελληνική Τεχνοδομική Α.Ε." και 
του Λουκά Ιωάννη Γιαννακούλη (εφεξής: Λ. Γιαννακού- 
λης) και αφετέρου των Τίτου Εμμανουήλ Γαλενιανού, Ξε- 
νοφώντα Δημητρίου Ζαβιτσάνου, Αθανασίου Κων/νου 
Κατρή και Ξενοφώντα Ηλία Ζαβιτσάνου (εφεξής: Μέτο- 
χοι/πωλητές) τρία (3) προσύμφωνα πωλήσεως 2.787.600 
συνολικά μετοχών της εταιρείας "Τομή Ανώνυμη Τεχνική 
Εταιρεία", με διακριτικό τίτλο (και εφεξής) "ΤΟΜΗ Α.Τ.Ε.", 
της οποίας μοναδικοί και κατ’ ισομοιρία μέτοχοι ήταν τα 
τέσσερα (4), αφετέρου συμβαλλόμενα, φυσικά πρόσω¬ 
πα. 

Με το από 24-03-2001 προσύμφωνο πώλησης μετοχών 
μεταξύ των Μετόχων/πωλητών και του Λ. Γιαννακούλη 
συμφωνήθηκε η πώληση και μεταβίβαση 200 ονομαστι¬ 
κών μετοχών της εταιρείας "ΤΟΜΗ Α.Τ.Ε.", που αντιστοι¬ 
χούν σε ποσοστό 0,0035% του μετοχικού της κεφαλαίου. 
Καθένας έκτων Μετόχων /πωλητών συμφώνησε στην πώ¬ 
ληση 50 μετοχώντης εν λόγω εταιρείας. 

Με άλλο προσύμφωνο πώλησης μετοχώντης ίδιας ημε¬ 
ρομηνίας μεταξύ των Μετόχων/πωλητών και της εταιρεί¬ 
ας "ΑΚΤΩΡ Α.Τ.Ε." συμφωνήθηκε η πώληση και μεταβίβα¬ 
ση 1.115.000 ονομαστικών μετοχώντης εταιρείας "ΤΟΜΗ 
Α.Τ.Ε.", που αντιστοιχούν σε ποσοστό 20%. Καθένας από 
τους Μετόχους/πωλητές συμφώνησε στην πώληση 
278.750 μετοχών. 

Τέλος, την ίδια ημέρα (24-03-2001) με προσύμφωνο πώ¬ 
λησης μετοχών μεταξύ των Μετόχων/πωλητών και της 
εταιρείας "ΕΛΛΗΝΙΚΗ ΤΕΧΝΟΔΟΜΙΚΗ Α.Ε." συμφωνήθη¬ 
κε η πώληση και μεταβίβαση 1.672.400 ονομαστικών με¬ 
τοχών της εταιρείας "ΤΟΜΗ Α.Τ.Ε.", που αντιστοιχούν σε 
ποσοστό 29,998%. Καθένας από τους Μετόχους/πωλη¬ 
τές συμφώνησε στην πώληση 418.100 μετοχών της εται¬ 
ρείας. Έτσι, μετά τις ως άνω εξαγορές η μετοχική σύνθε¬ 
ση της εταιρείας "ΤΟΜΗ Α.Τ.Ε." διαμορφώνεται ως ακο¬ 
λούθως : ΕΛΛΗΝΙΚΗ ΤΕΧΝΟΔΟΜΙΚΗ Α.Ε. αριθμός 
μετοχών 1.672.400 ποσοστό 29,998%- ΑΚΤΩΡ Α.Τ.Ε. 
αριθμός μετοχών 1.115.000, ποσοστό 20% Λ.Γιαννακού- 
λης αριθμός μετοχών 200, ποσοστό 0,0035%, Ξεν. Δ. Ζα- 
βιτσάνος αριθμός μετοχών 696.850, ποσοστό 12,5%, Τ. 
Γαλενιανός αριθμός μετοχών 696.850, ποσοστό 12,5%, 
Αθ. Κατρής αριθμός μετοχών 696.850, ποσοστό 12,5%, 
Ξεν. Η. Ζαβιτσάνος αριθμός μετοχών 696.850, ποσοστό 


12,5% (Σύνολο αριθμού μετοχών 5.575.000, ποσοστό 
100 %). 

Παράλληλα, την ίδια ημέρα, υπεγράφη μεταξύ αφενός 
των εταιρειών "ΑΚΤΩΡ Α.Τ.Ε." και "ΕΛΛΗΝΙΚΗ ΤΕΧΝΟΔΟ¬ 
ΜΙΚΗ Α.Ε." και του Λ. Γ ιαννακούλη και αφετέρου των Με- 
τόχων/Πωλητών "Συμφωνητικό Μετόχων", το οποίο ρυθ¬ 
μίζει τις μετέπειτα σχέσεις τους και υπό την προϋπόθεση 
της οριστικοποίησης των ως άνω προσυμφώνων. Σύμφω¬ 
να με το συμφωνητικό αυτό, η διοίκηση και διαχείριση των 
εταιρικών υποθέσεων θα ασκείται από οκταμελές (8) Δι¬ 
οικητικό Συμβούλιο, στο οποίο θα συμμετέχουν τέσσερα 
(4) μέλη από τις εταιρίες "ΑΚΤΩΡ Α.Τ.Ε." και "ΕΛΛΗΝΙΚΗ 
ΤΕΧΝΟΔΟΜΙΚΗ Α.Ε." και Λ. Γ ιαννακούλη και τέσσερα (4) 
από τους μετόχους πωλητές, εφόσον η αναλογία κατεχο- 
μένων μετοχώντης εταιρείας απότα συμβαλλόμενα μέρη 
θα κυμαίνεται μέχρι το λόγο 2 προς 3 (2/3). 

Η απαρτία του Διοικητικού Συμβουλίου θα επιτυγχάνε¬ 
ται με την παρουσία τουλάχιστοντων μισών συν ενός συμ¬ 
βούλων και οι αποφάσεις θα λαμβάνονται με απόλυτη 
πλειοψηφία. Ο Πρόεδρος του Δ.Σ. και ο Διευθύνων Σύμ¬ 
βουλος, που θα εκλέγονται μεταξύ των ως άνω διορισθέ- 
ντων συμβούλων θα προέρχονται υποχρεωτικά ο ένας 
από το ένα συμβαλλόμενο μέρος και ο άλλος από το άλλο 
και θα ασκούν από κοινού όλες τις εξουσίες, αρμοδιότη¬ 
τες και γενικά τα δικαιώματα εκπροσώπησης της εταιρεί¬ 
ας και διαχείρισης της εταιρικής περιουσίας και των εται¬ 
ρικών υποθέσεων. Η σύνθεση αυτή, θα διατηρηθεί καθ’ 
όλη τη διάρκεια της πενταετούς (5) ισχύος της εν λόγω 
συμφωνίας. 

Σχετικά με τη διαδικασία λήψης αποφάσεων στη Γενική 
Συνέλευση των μετόχων, η απαρτία ορίζεται γενικά στο 
20%του καταβεβλημένου μετοχικού κεφαλαίου, οπότε οι 
αποφάσεις λαμβάνονται με απόλυτη πλειοψηφία, ενώ για 
συγκεκριμένα ζητήματα, όπως αυτά προσδιορίζονται στο 
ν. 2190/20 περί ανωνύμων εταιρειών, απαιτείται απαρτία 
και πλειοψηφία των 2/3 του καταβεβλημένου μετοχικού 
κεφαλαίου. Δενπροβλέπονται δικαιώματα αρνησικυρίας, 
τα δε δικαιώματα προτίμησης και μειοψηφίας περιορίζο¬ 
νται στα όσα ορίζονται από τον ως άνω νόμο. 

III. Από τα εξαγοράζοντα μέρη οι εταιρείες "ΕΛΛΗΝΙΚΗ 
ΤΕΧΝΟΔΟΜΙΚΗ Α.Ε." και "ΑΚΤΩΡ Α.Τ.Ε." ανήκουν στον 
ίδιο όμιλο επιχειρήσεων. Συγκεκριμένα η εταιρεία "ΕΛΛΗ- 
ΝΙΚΗ ΤΕΧΝΟΔΟΜΙΚΗ" ιδρύθηκε το έτος 1955 ως Ε.Π.Ε. 
και το 1962 μετετράπη σεΑ.Ε.,τονδεΑπρίλιοτου 1994 ει- 
σήχθη στο Χρηματιστήριο Αξιών Αθηνών (ΧΑΑ). Έχει 
έδρα στην Αθήνα, ενώ διαθέτει γραφεία στις πόλεις Θεσ¬ 
σαλονίκη, Αλεξανδρούπολη, Ξάνθη και Πάτρα. Η διάρ- 
κειάτης έχει ορισθεί μέχριτο 2061, οι δε δραστηριότητές 
της συνίστανται κυρίως στην ανάληψη και εκτέλεση πά- 
σης φύσεως τεχνικών έργων (δημοσίων, δημοτικών και 
ιδιωτικών) και πάσης φύσεως ερευνών και μελετών, στην 
παροχή υπηρεσιών τεχνικού συμβούλου, στην ανάληψη 
της τεχνικής διεύθυνσης, του σχεδιασμού και της θέσης 
σε λειτουργία τεχνικών έργων, την ανέγερση με κάθε σύ¬ 
στημα οικοδομών και οικοδομικών συγκροτημάτων, την 
εμπορική αντιπροσώπευση και εμπορία υλικών, μηχανη¬ 
μάτων και εργαλείων εσωτερικού και εξωτερικού. 

Παράλληλα, συμμετέχει, με την απόκτηση εταιρικών 
συμμετοχών είτε με εξαγορές τους είτε επ’ ευκαιρία αυ¬ 
ξήσεων του κεφαλαίου, σε εταιρείες του εξωτερικού, οι 
οποίες δραστηριοποιούνται στους τομείς της ανάληψης, 
κατασκευής και εκμετάλλευσης τεχνικών έργων, καθώς 

και σε ημεδαπές εταιρείες με ίδιες ή παρόμοιες δραστη¬ 
ριότητες. Η ως άνω εταιρεία κατέχει εργοληπτικό πτυχίο 
Η’ τάξης, το οποίο της παρέχει τη δυνατότητα να λαμβά¬ 
νει αυτοτελώς μέρος σε διαγωνισμούς για την εκτέλεση 
έργων προϋπολογισμού μέχρι 12 δις δρχ. 

Το μετοχικό κεφάλαιο της εταιρείας ανέρχεται σε 
27.000.000.000 δρχ. και βασικοί μέτοχοί της είναι οι Λ. 
Μπόμπολας με ποσοστό συμμετοχής στο μετοχικό κεφά¬ 
λαιο 22,14%, Δ. Καλλιτσάντσης με ποσοστό 7,54%, Α. 
Καλλιτσάντσης με 6,94%, η Εθνική Τράπεζα με 5,16%, Ν. 
Τρίχας με 3,23% και Δ. Κούτρας με 2,49%. 

Το Δ.Σ. της εταιρείας, με θητεία έως την20-9-2005, απο- 
τελείται από τους: Ν. Τρίχα Πρόεδρο, I. Κούτρα Αντιπρό¬ 
εδρο, Αναστ. Καλλιτσάντση Διευθύνοντα Σύμβουλο και 
Τεχνικό Διευθυντή, Λέων. Μπόμπολα Διευθύνοντα Σύμ¬ 
βουλο και Θ. Πανταλάκη Σύμβουλο. 

Ο εθνικός κύκλος εργασιών της εταιρείας κατά τα τρία 
(3) τελευταία έτη 1998, 1999 και 2000, διαμορφώθηκε σε 
101.021.879 ευρώ, 154.160.011 ευρώ και 194.727.755 ευ¬ 
ρώ (34.423.205.426 δρχ., 52.530.024.071 δρχ. και 
66.353.482.521 δρχ.) αντίστοιχα. 

Οι επιχειρήσεις του ομίλουπου δημιουργήθηκε απάτην 
"Ελληνική Τεχνοδομική Α.Ε." με την απόκτηση είκοσι εν¬ 
νέα (29) συμμετοχών, όπωςπροαναφέρθηκε, δραστηριο¬ 
ποιούνται κυρίως στους τομείς των κατασκευών, της εκ¬ 
μετάλλευσης αυτών, της παραγωγής και εκμετάλλευσης 
ενέργειας, της αξιοποίησης ακινήτων (γθηΙ θξΙηΙθ), της 
παροχής τεχνικών και οικονομικών συμβουλών, του σχε- 
διασμού και εκτέλεσης αναπτυξιακών προγραμμάτων, 
της κατεργασίας και εκμετάλλευσης πετρωμάτων και της 
εμπορίας οικοδομικών υλικών, των εργασιών αναπαλαίω¬ 
σης κτιρίων, της διαχείρισης και εκμετάλλευσης εμπορι¬ 
κών πλοίων, τωντουριστικών και ψυχαγωγικών υποδομών 
και υπηρεσιών, των τηλεπικοινωνιών. 

Ο ενοποιημένος εθνικός κύκλος εργασιών της εταιρεί¬ 
ας "ΕΛΛΗΝΙΚΗ ΤΕΧΝΟΔΟΜΙΚΗ Α.Ε." και των εταιρειών 
"ΑΚΤΩΡ Α.Τ.Ε.", "ΤΕΒ Α.Ε.", "ΚΑΣΤΩΡ Α.Ε. 11 , "ΤΕΧΝΟΣΑΝ 
Α.Ε." και "ΕΚΓΕ Α.Ε." (θυγατρική της "ΤΕΒ Α.Ε." σε ποσο¬ 
στό 100%) κατά τα έτη 1998, 1999 και 2000, ανήλθε σε 
142.512.993 ευρώ, 300.615.938 ευρώ, 434.949.318 ευρώ 
(48.561.302.389 δρχ., 102.434.881.079 δρχ. και 
148.208.980.176 δρχ.) αντίστοιχα. 

Η εταιρεία "ΑΚΤΩΡ Α.Τ.Ε.", η οποία ανήκει στον όμιλο 
της εταιρείας "ΕΛΛΗΝΙΚΗ ΤΕΧΝΟΔΟΜΙΚΗ Α.Ε." ιδρύθηκε 
το έτος 1977, έχει έδρα στο Χαλάνδρι Αττικής και κατέχει 
εργοληπτικό πτυχίο Η’ τάξης. Η διάρκειάτης ορίστηκε κα- 
ταρχήν σε πενήντα (50) έτη. Στις δραστηριότητές της πε¬ 
ριλαμβάνονται ο σχεδιασμός, η ανάληψη και εκτέλεση 
πάσης φύσεως δημοσίων, δημοτικών και ιδιωτικών τεχνι¬ 
κών έργων, η τεχνική διεύθυνση τεχνικών έργων ή επεν¬ 
δύσεων, η παροχή τεχνικών συμβουλών, η εκπόνηση με¬ 
λετών, η ανέγερση οικοδομών με το σύστημα της αντιπα¬ 
ροχής και η πώληση ή εκμετάλλευσή τους, η εμπορική 
αντιπροσώπευση και εμπορία υλικών, μηχανημάτων και 
εργαλείων εσωτερικού και εξωτερικού. Το μετοχικό κε¬ 
φάλαιο της εταιρείας ανέρχεται σε 13.750.000.000 δρχ. 
Είναι εισηγμένη στο ΧΑΑ από το 1993 και ελέγχεται από 
την εταιρεία "ΕΛΛΗΝΙΚΗ ΤΕΧΝΟΔΟΜΙΚΗ Α.Ε.", η οποία 
κατέχει ποσοστό 51,27% του καταβεβλημένου μετοχικού 
της κεφαλαίου. 

Το Διοικητικό Συμβούλιό της είναι επταμελές (7) και 
αποτελείται από τους Δ. Κούτρα, Πρόεδρο και Γεν. Διευ¬ 
θυντή, Δ. Καλλιτσάντση, Διευθύνοντα Σύμβουλο, Ε. Ανα- 


πολιτάνο, Αντιπρόεδρο και Θωμ Παπαδόπουλο, Ιωάν. 
Μπουρνάζο, Βασ. Παπαμάρκο, Αθανάσιο Κερεστετζή 
Συμβούλους. 

Ο εθνικός κύκλος εργασιών της εταιρείας κατά τα τρία 
τελευταία έτη 1998, 1999 και 2000, ανήλθε σε 68.887.203 
ευρώ, 92.585.088 ευρώ και 152.417.636 ευρώ 
(23.473.314.453 δρχ., 31.548.368.965 δρχ. και 
51.936.309.579 δρχ.) αντίστοιχα, ενώ το έτος 2000 πα¬ 
ρουσίασε ενοποιημένο κύκλο εργασιών (μαζί με τις εται¬ 
ρείες "ΤΕΜΚΑΤ Α.Τ.Ε." και "ΤΕΜΚΑΤ Α.Ε." στις οποίες δια¬ 
τηρεί συμμετοχές σε ποσοστό 70%) ύψους 163.163.609 
Ευρώ (55.598.000.000 δρχ.). Η εταιρία "ΑΚΤΩΡ Α.Τ.Ε." 
συμμετέχει συνολικά σε δεκατρείς (13) εταιρείες, οι οποί¬ 
ες δραστηριοποιούνται στον κλάδο των κατασκευών, της 
ενέργειας, των τηλεπικοινωνιών και πληροφοριών, του 
τουρισμού, της ψυχαγωγίας, της αξιοποίησης ακινήτων, 
της εκπόνησης αναπτυξιακών προγραμμάτων. 

Όσον αφορά τον όμιλο της εταιρείας "ΕΛΛΗΝΙΚΗ ΤΕ- 
ΧΝΟΔΟΜΙΚΗ Α.Ε." σημειώνεται ότι αυτή ελέγχει άμεσα ή 
έμμεσα τις εταιρείες "ΑΚΤΩΡ Α.Τ.Ε.", "ΕΛΛΗΝΙΚΗ ΤΕ- 
ΧΝΟΔΟΜΙΚΗ-ΣΥΜΒΟΥΛΟΙ ΜΗΧΑΝΙΚΟΙ Ο.Ε.", "ΤΕΧΝΟ 
Α.Τ.Ε.", "ΚΑΣΤΩΡ Α.Ε. 11 , "ΤΕΧΝΟΣΑΝ Α.Ε.", "ΤΕΘΗΝΟΒΑΨ 
ΟπιόΗ", 'ΉΕϋΝνΕδΤ ΘΟΝΒΤΡίυΟΤΙΟΝ Ι_ΤΩ", "ΠΕΙΡΑ 
Α.Ε.", "Διεθνής Αλκή Α.Ε. 11 , "Τ.Ε.Β. Α.Ε.", "ΕΚΓΕ Α.Ε.", "ΚΑ- 
ΝΤΖΑ Α.Ε.", "ΑΣΤΙΚΕΣ ΑΝΑΠΤΥΞΕΙΣ Α.Ε.", "ΒΕΩ5 Α.Ε.", 
"ΓΥΑΛΟΥΑ.Ε. 11 , "ΑΤΤΙΚΟΙ ΣΤΑΘΜΟΙ Α.Ε.", "ΣΠΑΤΑΑ.Ε." και 
"ΕΛΛΗΝΙΚΗ ΕΝΈΡΓΕΙΑ ΚΑΙ ΑΝΑΠΤΥΞΗ Α.Ε.". Από αυτές 
τις εταιρίες τεχνικές είναι οι: "ΑΚΤΩΡ Α.Τ.Ε.", "ΤΕΧΝΟ 
Α.Τ.Ε.", "ΚΑΣΤΩΡ Α.Ε. 11 , "ΤΕΧΝΟΣΑΝ Α.Ε.", "Τ.Ε.Β. Α.Ε." και 
"ΕΚΓΕ Α.Ε.", ενώ η εταιρεία "ΕΛΛΗΝΙΚΗ ΕΝΈΡΓΕΙΑ ΚΑΙ 
ΑΝΑΠΤΥΞΗ Α.Ε." δραστηριοποιείται στην αγορά της δια¬ 
χείρισης και εκμετάλλευσης ενεργειακών έργων. Περαι¬ 
τέρω, πρέπει να σημειωθεί ότι οι εταιρείες του περιγρα- 
φέντος ομίλου συμμετέχουν με ποσοστό ίσο ή μεγαλύτε¬ 
ρο του 50% στις κοινοπραξίες Γ.Ε.Φ.Υ.Ρ.Α. Α.Ε., ΑΤΤΙΚΗ 
ΟΔΟΣ Α.Ε., ΕΛΛΗΝΙΚΗ ΤΕΧΝΟΔΟΜΙΚΗ ΑΈ.-ΠΟΛΥΤΕ- 
ΧΝΙΚΗ Α.Ε., ΕΛΛΗΝΙΚΗ ΤΕΧΝΟΔΟΜΙΚΗ Α.Ε.-ϋ&Ρ (ΕΛ¬ 
ΛΑΣ) Α.Τ.Ε., ΕΛΛΗΝΙΚΗ ΤΕΧΝΟΔΟΜΙΚΗ Α.Ε.-Τ.Ε.Σ. Α.Ε., 
ΕΛΛΗΝΙΚΗ ΤΕΧΝΟΔΟΜΙΚΗ ΑΈ.-ΑΒΑΞ Α.Ε.-Ν.Γεραρχά- 
κης-Κ.Κουβαράς, ΑΚΤΩΡ Α.Τ.Ε..-ΓΕΚΑΤ Α.Τ.Ε., ΑΚΤΩΡ 
Α.Τ.Ε.-ΠΑΝΤΕΧΝΙΚΗ Α.Ε., ΑΚΤΩΡ Α.Τ.Ε.-ΑΝΑΣΤΗΛΩΤΙ- 
ΚΗ Α.Τ.Ε., ΘΕΜΕΛΙΟΔΟΜΗ ΑΈ.-ΑΚΤΩΡ Α.Τ.Ε., ΑΚΤΩΡ 
Α.Τ.Ε.-ΕΡΓΑΣ Α.Ε. (ΚΑΒΑΛΑ), ΑΚΤΩΡ Α.Τ.Ε.-ΕΛΛΗΝΙΚΗ 
ΤΕΧΝΟΔΟΜΙΚΗ ΑΈ.-ΠΡΟΔΟΜΗ Α.Ε., ΑΚΤΩΡ Α.Τ.Ε.- 
ΑΒΑΞ Α.Ε.-ΕΤΕΘ Α.Ε. καθώς και σ' άλλες πολλές. 

Ο Λουκάς Γιαννακούλης, αρχιτέκτονας μηχανικός, κά¬ 
τοικος Ψυχικού Αττικής, αναπτύσσει δραστηριότητα επι¬ 
χειρηματική διατηρώνταςποσοστότηςτάξεωςτου 33,3% 
επί του μετοχικού κεφαλαίου της εταιρείας "ΤΕΧΝΟΔΟ¬ 
ΜΗ Α.Ε.", ενώ συμμετέχει ως Πρόεδρος στο Δ.Σ. των εται¬ 
ρειών "ΤΕΧΝΟ Α.Τ.Ε." και "ΚΑΝΤΖΑ Α.Ε.", ως Πρόεδρος 
και Διευθύνων Σύμβουλος στις εταιρείες "ΑΣΤΡΙΟΣ Α.Ε." 
και "ΤΕΧΝΟΔΟΜΗ Α.Ε.", ως Διευθύνων Σύμβουλος στις 
εταιρείες "ΤΕΒ Α.Ε." και "ΔΙΑΚΟΠΕΣ ΑΙΓΑΙΟΥ Α.Ε.", ως 
Αντιπρόεδρος στην εταιρεία "ΔΙΕΘΝΗΣ ΑΛΚΗ Α.Ε." και ως 
Σύμβουλος στις εταιρείες "ΑΤΤΙΚΟΙ ΣΤΑΘΜΟΙ Α.Ε.", "ΓΥΑ- 
ΛΟΥ Α.Ε.", "ΧΕΛΙΔΟΝΑ Α.Ε.", "ΚΑΜΠΑΣ ΑΟΒΕΚΤΕ" και 
"ΣΠΑΤΑ Α.Ε.". Στις περισσότερες από τις ανωτέρω εται¬ 
ρείες διατηρούν συμμετοχές, είτε αμφότερες είτε μεμο¬ 
νωμένα η κάθε μία, οι εξαγοράζουσες εταιρείες, "ΑΚΤΩΡ 
Α.Τ.Ε." και "ΕΛΛΗΝΙΚΗ ΤΕΝΟΔΟΜΙΚΗ Α.Ε.". 

Η εταιρεία με την επωνυμία "ΤΟΜΗ ΑΝΩΝΥΜΗ ΤΕΧΝΙ¬ 
ΚΗ ΕΤΑΙΡΕΙΑ" ιδρύθηκε το 1985, έχει έδρα την Αργυρού- 

πόλη Αττικής και διάρκεια μέχρι την 31.12.2045. Διαθέ- 
τουσα εργοληπτικό πτυχίο Ζ’ τάξεως, δραστηριοποιείται 
στον κλάδο των κατασκευών με την εκτέλεση τεχνικών έρ¬ 
γων, δημοσίων και ιδιωτικών, είτε άμεσα είτε έμμεσα με τη 
συμμετοχή της σε κοινοπραξίες. Το μετοχικό κεφάλαιό 
της ανέρχεται σε 1.115.000.000 δρχ. και είναι μέτοχοίτης 
με ποσοστό 25% έκαστος, οι Ξ. Δ. Ζαβιτσάνος, Τ. Ε. Γα- 
λενιανός, Α. Κ. Κατρής καιΞ. Η. Ζαβιτσάνος. Στο Διοικητι¬ 
κό Συμβούλιο της εταιρείας συμμετέχουν οι Ξ. Δ. Ζαβι- 
τσάνος ως Πρόεδρος, Τ. Γαλενιανός ως Διευθύνων Σύμ¬ 
βουλος, Α. Κατρής, ως Διευθύνων Σύμβουλος και Στ. 
Αντωνιάδης και Χαρίκλεια Τσιμογιάννη, ως Μέλη. 

Ο εθνικός κύκλος εργασιών της εταιρείας κατά τα έτη 
1998, 1999 και 2000 ανήλθε σε 18.999.315 Ευρώ, 
22.560.207 Ευρώ και 39.272.703 Ευρώ (6.474.016.843, 
7.687.390.845 και 13.382.173.737 δρχ.) αντίστοιχα. 

Η εν λόγω εταιρεία διατηρεί συμμετοχές σε τέσσερις 
(4) εταιρείες και ο ενοποιημένος εθνικός κύκλος εργα¬ 
σιών της κατά τις εταιρικές χρήσεις 1999 και 2000 ανήλθε 
σε 23.238.883 Ευρώ και 47.997.778 Ευρώ (7.918.649.523 
δρχ. και 16.355.924.356 δρχ.) αντίστοιχα. Ελέγχει τις εται¬ 
ρείες: α) "ΑΛΠΑ ΜΑΓΙΟ ΑΝΩΝΥΜΗ ΟΡΕΙΒΑΤΙΚΗ, ΕΜΠΟ¬ 
ΡΙΚΗ, ΤΟΥΡΙΣΤΙΚΗ ΚΑΙ ΕΚΔΟΤΙΚΗ ΕΤΑΙΡΕΙΑ", ιδρυθείσα 
το 1989 με έδρα στην Αργυρούπολη Αττικής και σκοπό 
την εμπορία και προώθηση ορειβατικών και λοιπών αθλη¬ 
τικών ειδών και ρουχισμού, το μετοχικό της κεφάλαιο 
ανέρχεται σε 250.000.000 δρχ. και καλύπτεται σε ποσο¬ 
στό 80% απάτην "ΤΟΜΗ Α.Τ.Ε." και 20% από τη Χαρίκλεια 
Τσιμογιάννη. Στο Δ.Σ. της εταιρείας συμμετέχουν, από 
τους μετόχους της εξαγοραζόμενης, οι: Τίτος Γαλενια- 
νός, Αθανάσιος Κατρής και Ξεν. Ηλ. Ζαβιτσάνος. Ο κύ¬ 
κλος εργασιών της κατά τα έτη 1998,1999 και 2000 ανήλ¬ 
θε σε 660.863.089,611.945.128 και 758.587.635 δρχ. αντί¬ 
στοιχα. β) "ΤΟΜΗ Α.Τ.Ε. και ΣΙΑ Ε.Ε." . Είναι τεχνική 
εταιρεία, ιδρυθείσα το 1996 με έδρα την Αργυρούπολη 
Αττικής και διακριτικό τίτλο "ΕΡΓΟΝ Ε.Ε.". Το εταιρικό της 
κεφάλαιο ανέρχεται σε 1.000.000 δρχ., στο οποίο η "ΤΟ¬ 
ΜΗ Α.Τ.Ε." συμμετέχει με ποσοστό 96% και ο Ξεν. Η. Ζα- 
βιτσάνος με ποσοστό 1%. Η διαχείριση και εκπροσώπηση 
της εταιρείας γίνεται απάτην "ΤΟ Μ Η Α.Τ. Ε.". Ο κύ κλος ερ¬ 
γασιών της κατά τα έτη 1998, 1999 και 2000 ανήλθε σε 
1.525.904 Ευρώ, 678.675 Ευρώ και 33.967 Ευρώ 
(519.951.982δρχ., 231.258.678δρχ. και 11.574.580 δρχ.) 
αντίστοιχα. Επίσης, συμμετέχει στις κοινές επιχειρήσεις: 
α) "ΕΠΙΧΕΙΡΗΣΕΙΣ ΤΟΜΗ ΕϋΕ Ε.Π.Ε.", με έδρα την Αργυ¬ 
ρούπολη Αττικής και αντικείμενο εργασιών την κατα¬ 
σκευή, λειτουργία και εκμετάλλευση των εγκαταστάσεων 
παραγωγής ενέργειας από βιοαέριο στον ΧΥΤΑ Άνω Λιο¬ 
σίων. Δεν είναι εγγεγραμμένη στο ΜΕΕΠ. Το μετοχικό της 
κεφάλαιο ανέρχεται σε 6.000.000 δρχ. και η εταιρία "ΤΟ¬ 
ΜΗ Α.Τ.Ε." συμμετέχει σ’ αυτό με ποσοστό 50%, ενώ το 
υπόλοιπο 50% το κατέχει η εταιρεία "Επατργ ϋθνθίορ- 
πίθπίε (ΕΙΚ) Ι_1ά". Διαχειριστές της ως άνω εταιρείας έχουν 
ορισθεί οι Αθ. Κατρής, Ξενοφών Ηλία Ζαβιτσάνος, Οανίό 
ΚθπΙ και Ωανίό ΙΑ/αΙΙοπ. Ο κύκλος εργασιών της κατά το 
έτος 2000 ανήλθε σε 4.429.400.000 δρχ. β) "ΒΙΟΑΕΡΙΟ - 
ΕΝΕΡΓΕΙΑ ΑΝΩ ΛΙΟΣΙΑ Ε. Π. Ε.", εταιρεία με διακριτικό τίτ¬ 
λο "ΒΕΑΛ Ε.Π.Ε.". Έχει έδρα στο Ζεφύρι Αττικής και απο¬ 
κλειστικό αντικείμενο την παραγωγή ηλεκτρικής ενέργει¬ 
ας από βιοαέριο στο ΧΥΤΑ Άνω Λιοσίων και την εμπορία 
της παραγόμενης ενέργειας. Το εταιρικό της κεφάλαιο 
ανέρχεται σε 1.076.000.000 δρχ. καιη "ΤΟΜΗ Α.Τ.Ε." συμ¬ 
μετέχει σε ποσοστό 50%, ενώ το υπόλοιπο 50% κατέχει 


επίσης η εταιρεία "ΕηθΓργ ϋθνθΙορπίΘπΙε (υΚ) Ι_1ά". Η δυ¬ 
ναμικότητα του σταθμού παραγωγής ενέργειας είναι 13 
Μ\Α/, ενώ τα οικονομικά αποτελέσματα της εταιρείας δεν 
έχουν ακόμη δημοσιευθεί καθώς η πρώτη εταιρική χρήση 
της έληγε την 30. 6. 2001. Μεταξύ των διαχειριστών της 
εταιρίας είναι και ο Αθαν. Κατρής. 

IV. Οι κύριοι των 2.787.600 μετοχών της εταιρείας "ΤΟ¬ 
ΜΗ Α.Τ.Ε." που μεταβιβάζονται και άρα οι πωλητές στην 
προκειμένη υπόθεση, Ξεν. Ηλ. Ζαβιτσάνος, Τίτος Γαλε- 
νιανός, Ξεν. Δ. Ζαβιτσάνος, Αθαν. Κατρής θα διατηρή¬ 
σουν ποσοστό της τάξης του 12,5% έκαστος επί του με¬ 
τοχικού κεφαλαίου της εξαγοραζόμενης εταιρείας "ΤΟ¬ 
ΜΗ Α.Τ.Ε." και επίσης: α) ποσοστό 12,5% έκαστος επί του 
εταιρικού κεφαλαίου της εταιρείας "ΧΡΩΣΗ Ε.Π.Ε.", που 
έχει ως αντικείμενο την παραγωγή και εμπορία χρωμά¬ 
των, μονωτικών και γενικά οικοδομικών υλικών και εργα¬ 
λείων, συστήθηκε το έτος 2000, εδρεύει στη Μεταμόρ¬ 
φωση Αττικής, διαθέτει εταιρικό κεφάλαιο 6.000.000 δρχ. 
β) ποσοστό 25% έκαστος επί του εταιρικού κεφαλαίου 
της εταιρείας με την επωνυμία "Τ.Γαλενιανός - Ξ.Δ.Ζαβι- 
τσάνος - Α. Κατρής - Ξ.Η.Ζαβιτσάνος Ο.Ε." και το διακριτι¬ 
κό τίτλο "ΤΟΜΗ Ο.Ε.", που έχει ως αντικείμενο την κατα¬ 
σκευή και πώληση οικοδομών με το σύστημα της αντιπα¬ 
ροχής, εδρεύει στην Αργυρούπολη Αττικής, διαθέτει 
εταιρικό κεφάλαιο ύψους 2.000.000 δρχ. και έχει κύκλο 
εργασιών κατάτα έτη 1999 και 2000 ύψους 33.570.680 και 
90.613.017δρχ. αντίστοιχα, ενώ γ) οπρώτοςαπό αυτούς, 
Ξεν. Ηλ. Ζαβιτσάνος, θα διατηρεί ποσοστό 1% επί του 
εταιρικού κεφαλαίου της εταιρείας "ΤΟΜΗ Α.Τ.Ε. και ΣΙΑ 
Ε.Ε." με το διακριτικό τίτλο "ΕΡΓΟΝ Ε.Ε.", επί του οποίου 
η εξαγοραζόμενη, "ΤΟΜΗ Α.Τ.Ε.", κατέχει ποσοστό 96%. 
Προσέτι, ο Ξεν. Η. Ζαβιτσάνος είναι διαχειριστής στις 
εταιρείες, "ΕΡΓΟΝ Ε.Ε.", "ΧΡΩΣΗ Ε.Π.Ε." και "Επιχειρή¬ 
σεις ΤΟΜΗ-ΕϋΙ_ Ε.Π.Ε.", ο Αθαν. Κατρής είναι διαχειρι¬ 
στής στις εταιρείες "ΒΕΑΛ Ε.Π.Ε." και "Επιχειρήσεις ΤΟ- 
ΜΗ-ΕϋΕ Ε.Π.Ε." και Διευθύνων Σύμβουλος της εταιρείας 
"ΑΛΠΑ ΜΑΓΙΟ Α.Ε.", ο Τίτος Γ αλενιανός είναι διαχειριστής 
στις εταιρείες "ΕΡΓΟΝ Ε.Ε." και "ΤΟΜΗ Ο.Ε." και Πρόε¬ 
δρος και Διευθύνων Σύμβουλος στην εταιρεία "ΑΛΠΑ ΜΑ¬ 
ΓΙΟ Α.Ε." και ο Ξεν. Δ. Ζαβιτσάνος είναι Σύμβουλος στην 
εταιρεία "ΑΛΠΑ ΜΑΓΙΟ Α.Ε.". 

V. Ως σχετική αγορά από πλευράς προϊόντων ορίζεται 
το σύνολο των προϊόντων ή και υπηρεσιών που θεωρού¬ 
νται από τον καταναλωτή εναλλάξιμα ή δυνάμενα να υπο¬ 
κατασταθούν μεταξύ τους, λόγω των χαρακτηριστικών 
τους, της τιμής τους και της σκοπούμενης χρήσης τους. 

Όπως έχει προεκτεθεί, τόσο η "ΕΛΛΗΝΙΚΗ ΤΕΧΝΟΔΟ- 
ΜΙΚΗ Α.Ε." και η "ΑΚΤΩΡ Α.Τ.Ε." όσο και η "ΤΟΜΗ Α.Τ.Ε." 
δραστηριοποιούνται στον κλάδο των κατασκευών μέσω 
ανάληψης και εκτέλεσης πάσης φύσεως δημόσιων και 
ιδιωτικών έργων. Επίσης, οι ως άνω εξαγοράζουσες εται¬ 
ρείες δραστηριοποιούνται μέσω εταιρειών των ομίλων 
τους, καθώς και η "ΤΟΜΗ Α.Τ.Ε.", μέσω των κοινών θυγα¬ 
τρικών της και στην αγορά ενέργειας, ενώ οι εταιρίες 
"ΕΛΛΗΝΙΚΗ ΤΕΧΝΟΔΟΜΙΚΗ Α.Ε." και "ΑΚΤΩΡ Α.Τ.Ε." και 
στην αγορά της αξιοποίησης ακινήτων. Στην προκειμένη 
περίπτωση, ως επιμέρους σχετικές αγορές κρίνονται κα- 
ταρχήν α) η αγορά των κατασκευών ιδιωτικών και δημο¬ 
σίων τεχνικών έργων και β) η αγορά της λειτουργίας και 
εκμετάλλευσης εγκαταστάσεων παραγωγής ηλεκτρικής 
ενέργειας. Η αγορά των κατασκευών διακρίνεται περαι- 

τέρω: α) στηναγοράτων ιδιωτικών έργων, στην οποία πε¬ 
ριλαμβάνονται τα έργα που η κατασκευή τους ανατίθεται 
στιςτεχνικές εταιρείες από ιδιώτες, εταιρείες κλπ. και διε- 
νεργείται με βάση τις συμφωνίες μεταξύ των μερών και β) 
στην αγορά των δημοσίων έργων, στην οποία περιλαμβά¬ 
νονται τα έργα που έχουν ως αναθέτουσα αρχή διάφο¬ 
ρους φορείς του Δημοσίου και που η ανάθεση, επίβλεψη, 
κατασκευή και συντήρησή τους διενεργείται σύμφωνα με 
τις διατάξεις της κείμενης νομοθεσίας περί δημοσίων έρ¬ 
γων. Η ζήτηση στον ιδιωτικό τομέα αφορά κυρίως την κα¬ 
τασκευή κατοικιών, ξενοδοχείων, βιομηχανικών μονάδων 
κλπ., ενώ στο δημόσιο τομέα αφορά κυρίως έργα υποδο¬ 
μής, όπως κατασκευή οδικών δικτύων, αεροδρομίων, λι¬ 
μενικών εγκαταστάσεων, αθλητικών κέντρων, ενεργεια¬ 
κών και αρδευτικών έργων. Περαιτέρω, η αγορά της ανά¬ 
πτυξης, εγκατάστασης, λειτουργίας, συντήρησης και 
εκμετάλλευσης ενεργειακών έργων θεωρείται και εξετά¬ 
ζεται ως σχετική αγορά προϊόντων, εν προκειμένω, διότι, 
το μεν η εταιρεία "ΕΛΛΗΝΙΚΗ ΕΝΕΡΓΕΙΑ ΚΑΙ ΑΝΑΠΤΥΞΗ 
Α.Ε." του ομίλου των εταιρειών "ΕΛΛΗΝΙΚΗ ΤΕΧΝΟΔΟΜΙ- 
ΚΗ Α.Ε." και "ΑΚΤΩΡ Α.Τ.Ε." το δε, και οι κοινές θυγατρι¬ 
κές, "ΕΠΙΧΕΙΡΗΣΕΙΣ ΤΟΜΗ-ΕϋΕ Ε.Π.Ε." και "ΒΙΟΑΕΡΙΟ- 
ΕΝΕΡΓΕΙΑ ΑΝΩ ΛΙΟΣΙΑ Ε.Π.Ε.", της εξαγοραζόμενης 
"ΤΟΜΗ Α.Τ.Ε." δραστηριοποιούνται σ’ αυτή. Συγκεκριμέ¬ 
να, η εταιρία "Ελληνική Ενέργεια και Ανάπτυξη Α.Ε." 
(ΗΕ&ϋ) έχει καταθέσει από τις 19.02.2001 στη Ρυθμιστι¬ 
κή Αρχή Ενέργειας, αιτήσεις για την έγκριση Αδειών Πα¬ 
ραγωγής Ηλεκτρικής Ενέργειας από σταθμούς συνολι¬ 
κής εγκατεστημένης ισχύος 159,1 Μ \Ν (8 έργα αιολικών 
πάρκων και ένα έργο μικρής Συμπαραγωγής Ηλεκτρι¬ 
σμού - Θερμότητας). Η εταιρία 'ΉΕ&Ο" σκοπεύει να δρα¬ 
στηριοποιηθεί στην ανάπτυξη έργων παραγωγής ηλε¬ 
κτρικής ενέργειας μεγάλης κλίμακας με χρήση φυσικού 
αερίου, καθώς και σε άλλα έργα συμπαραγωγής ηλεκτρι¬ 
κής ενέργειας και θερμότητας στην βιομηχανία και σε έρ¬ 
γα ανανεώσιμων πηγών ενέργειας. Επίσης οι εταιρείες 
"ΒΕΑΛ ΕΠΕ" και "ΕΠΙΧΕΙΡΗΣΕΙΣ ΤΟΜΗ-ΕΩΙ_ Ε.Π.Ε.",στις 
οποίες η "ΤΟΜΗ Α.Τ.Ε." έχει κοινό έλεγχο, δραστηριοποι¬ 
ούνται στον τομέα των Ανανεώσιμων Πηγών Ενέργειας 
και συγκεκριμένα και αποκλειστικά στην παραγωγή ενέρ¬ 
γειας από βιοαέριο στο ΧΥΤΑ Άνω Λιοσίων. 

Στον τομέα της παραγωγής και εκμετάλλευσης ηλε¬ 
κτρικής ενέργειας παρατηρούνται τέσσερις διαφορετι¬ 
κές δραστηριότητες : α) η παραγωγή ενέργειας στους 
σταθμούς παραγωγής, β) η μεταφορά ενέργειας μέσω 
καλωδίων υψηλής τάσης, γ) η διανομή της μέσω καλω¬ 
δίων χαμηλής τάσης και τέλος δ) η διανομή της (προμή¬ 
θεια) στον τελικό καταναλωτή. Η κάθε μία από τις ως άνω 
δραστηριότητες δύναται να θεωρηθεί ξεχωριστή αγορά 
προϊόντος λόγω του ότι απαιτούνται διαφορετικές εγκα¬ 
ταστάσεις και η δομή των αγορών αυτών και οι όροι αντα¬ 
γωνισμού θα είναι διαφορετικοί σε κάθε μία από αυτές. Η 
αγορά, εν προκειμένω, της παραγωγής ηλεκτρικής ενέρ¬ 
γειας δύναται να διακριθεί με βάση τοντρόπο παραγωγής 
της, στις ακόλουθες υπό-αγορές ενέργειας: α) τη συμβα¬ 
τική (παραγόμενη π.χ. από λιγνίτη), β) την παραγόμενη 
από φυσικό αέριο, γ) την υδροηλεκτρική και δ) την παρα- 
γόμενη από ανανεώσιμες πηγές ενέργειας (π.χ. βιοαέριο 
κ.λ.π.). Η διάκριση όμως αυτή δεν οδηγεί και σε διαφορο¬ 
ποίηση της σχετικής αγοράς προϊόντος, αφού για τον κα¬ 
ταναλωτή η παραγόμενη είτε με τον ένα είτε με τον άλλο 
τρόπο ηλεκτρική ενέργεια είναι εναλλάξιμη (υποκατα- 


στατή) από την άποψη της τιμής, των χαρακτηριστικών 
και της σκοπού μενης χρήσης της. 

Με βάση τα παραπάνω και ελλείψει στοιχείων σχετικών 
η Επιτροπή Ανταγωνισμού εκτιμά ότι στην προκειμένη πε¬ 
ρίπτωση έχουμε δύο μεγάλες κατηγορίες, στις οποίες 
διακρίνεται η κατασκευαστική δραστηριότητα στη χώρα 
μας: α) την κατασκευή Δημοσίων έργων και β) την κατα¬ 
σκευή Ιδιωτικών έργων και περαιτέρω γ) την αγορά της 
παραγωγής ηλεκτρικής ενέργειας. 

Ως σχετική αγορά από γεωγραφικής πλευράς ορίζεται 
η περιοχή στην οποία οι ενδιαφερόμενες επιχειρήσεις 
πωλούν τα σχετικά προϊόντα ή υπηρεσίες υπό επαρκώς 
ομοιογενείς συνθήκες ανταγωνισμού και η οποία δύναται 
να διακριθεί από άλλες γειτονικές γεωγραφικές περιο¬ 
χές, ιδίως, λόγω των αισθητά διαφορετικών συνθηκών 
ανταγωνισμού που επικρατούν σ’ αυτές. Εν προκειμένω, 
ως σχετική γεωγραφική αγορά θεωρείται η Ελληνική Επι¬ 
κράτεια, αφού, οι συνθήκες ανταγωνισμού στην αγορά 
των κατασκευών, αλλά και της ενέργειας, χαρακτηρίζο¬ 
νται από επαρκή ομοιογένεια στα πλαίσια της Ελληνικής 
επικράτειας και σε κάθε περίπτωση, τα ενδιαφερόμενο 
μέρη και οι εταιρείες των ομίλων τους ή οι κοινές θυγα¬ 
τρικές τους εταιρίες δεν δραστηριοποιούνται καθόλου, 
όσον αφορά το προϊόν, εκτός των ορίων της Ελληνικής 
αγοράς. 

VI. Σχετικά με τη δομή της αγοράς, από τα στοιχεία που 
συγκεντρώθηκαν, προκύπτει, ότι στο Μητρώο Εργολη¬ 
πτών Επιχειρήσεων είναι εγγεγραμμένες σήμερα πεντα¬ 
κόσιες επτά (507) τεχνικές εταιρείες με τη νομική μορφή 
Α.Ε. καιΕ.Π.Ε., από τις οποίες πενήντα δύο (52) κατέχουν 
πτυχίο Η’ τάξεως, εκατόν έξι (106) Ζ’ τάξεως, εβδομήντα 
εννέα (79) ΣΤ’ τάξεως, ενενήντα επτά (97) Ε’ τάξεως, σα¬ 
ράντα (40) Δ’ τάξεως και εκατόν τριάντα τρεις (133) δεν 
διαθέτουν πτυχίο. Επίσης, στο χώρο δραστηριοποιούνται 
περίτις δέκα χιλιάδες (10.000) προσωπικές επιχειρήσεις, 
ενώ δεν υπάρχουν στοιχεία για τον αριθμό των επιχειρή¬ 
σεων που ασχολούνται αποκλειστικά με την ιδιωτική οικο¬ 
δομική δραστηριότητα. Οι πενήντα δύο (52) τεχνικές εται¬ 
ρείες Η’ τάξης έχοντας κυρίαρχη θέση σε ένα πολυκερ- 
ματισμένο κατασκευαστικό κλάδο υλοποιούν το 
μεγαλύτερο μέρος του προγράμματος Δημοσίων Επεν¬ 
δύσεων και συγκεκριμένα εκτελούν το 65% περίπου του 
συνόλου των μεγάλων έργων, με αποτέλεσμα να αυξάνε¬ 
ται ολοένα και περισσότερο ο κύκλος εργασιών και το 
κέρδος τους, σε βάρος των μικρότερων εταιρειών. 

Οι πρόσφατες εξελίξεις στα Βαλκάνια και οι ανάγκες σε 
έργα υποδομής και σε ιδιωτικές κατασκευές στις περιο¬ 
χές αυτές, καθώς και η ανάληψη από την Ελλάδα των 
Ολυμπιακών Αγώνωντου 2004, σηματοδοτούν διεύρυνση 
της δραστηριότητας για τις κατασκευαστικές εταιρείες, 
λόγω καιτων κονδυλίων από την Ευρωπαϊκή Ένωση για τη 
χρηματοδότηση μεγάλων έργων υποδομής. 

Το μέγεθος των εταιρειών στον κατασκευαστικό, λοι¬ 
πόν κλάδο είναι από τους σπουδαίους και κρίσιμους πα¬ 
ράγοντες, όπως τούτο επιβεβαιώνεται από τις πρόσφα¬ 
τες συγχωνεύσεις εταιριών σε χώρες της Ευρωπαϊκής 
Ένωσης. Ενόψει των ως άνω και προκειμένου οι ημεδα¬ 
πές εταιρίες να καταστούν περισσότερο ανταγωνιστικές 
και να δυνηθούν να καλύψουν τις αυξημένες ανάγκες 
στον κατασκευαστικό κλάδο, προσπαθούν, μέσω συγχω¬ 
νεύσεων και εξαγορών, να δημιουργήσουν ισχυρούς ομί¬ 
λους κατασκευαστικών εταιρειών. 

Οι επιχειρήσεις του ομίλου που δημιουργήθηκε απάτην 
"ΕΛΛΗΝΙΚΗ ΤΕΧΝΟΔΟΜΙΚΗ Α.Ε." δραστηριοποιούνται 
κυρίως στους τομείς των κατασκευών, της εκμετάλλευ¬ 
σης αυτών, της παραγωγής και εκμετάλλευσης ενέργει¬ 
ας, της αξιοποίησης ακινήτων, της παροχής τεχνικών και 
οικονομικών συμβουλών, του σχεδιασμού και εκτέλεσης 
αναπτυξιακών προγραμμάτων, της κατεργασίας και εκ¬ 
μετάλλευσης πετρωμάτων και της εμπορίας οικοδομικών 
υλικών, των εργασιών αναπαλαίωσης κτιρίων, της διαχεί¬ 
ρισης και εκμετάλλευσης εμπορικών πλοίων, των τουρι¬ 
στικών και ψυχαγωγικών υποδομών και υπηρεσιών, των 
τηλεπικοινωνιών. 

Προς το σκοπό δε αυτό, την απόκτηση δηλαδή συμμε¬ 
τοχών, δημιουργούνται ισχυροί όμιλοι, με πληθώρα θυ¬ 
γατρικών εταιρειών που δραστηριοποιούνται σε διάφο¬ 
ρους τομείς προς ισχυροποίησή τους τόσο με την οριζό¬ 
ντια επέκτασή τους όσο και με την καθετοποίησή τους. 
Επίσης, στην ελληνική αγορά των κατασκευών δραστη¬ 
ριοποιούνται και αρκετές πολυεθνικές κατασκευαστικές 
εταιρείες, που συμμετέχουν σε μεγάλα δημόσια έργα. 
Έτσι, ο ανταγωνισμός οξύνεται ιδιαίτερα τα τελευταία 
χρόνια στην ελληνική αγορά των κατασκευών. Όσον δε 
αφορά στην αγορά της ενέργειας, θα πρέπει, καταρχήν, 
να σημειωθεί ότι η κατασκευή-εγκατάσταση έργων παρα¬ 
γωγής ενέργειας αποτελεί υποδιαίρεση της αγοράς των 
δημοσίων έργων και ιδιωτικών τεχνικών έργων και συνε¬ 
πώς επικαλύπτεται από την προηγηθείσα ανάλυση, η λει¬ 
τουργία και εκμετάλλευση όμως των εγκαταστάσεων πα¬ 
ραγωγής ηλεκτρικής ενέργειας, στην οποία δραστηριο¬ 
ποιούνται οι εξαγοράζουσες εταιρείες "ΕΛΛΗΝΙΚΗ 
ΤΕΧΝΟΔΟΜΙΚΗ Α.Ε." και "ΑΚΤΩΡ Α.Τ.Ε.", μέσω της κοι¬ 
νής επιχείρησης τους με την ΊΝΤΡΑΚΟΜ", "ΕΛΛΗΝΙΚΗ 
ΕΝΕΡΓΕΙΑ ΚΑΙ ΑΝΑΠΤΥΞΗ Α.Ε." και η εξαγοραζόμενη 
"ΤΟΜΗ Α.Τ.Ε.", μέσω των κοινών θυγατρικών της "ΒΕΑΛ 
Ε.Π.Ε." και "ΕΠΙΧΕΙΡΗΣΕΙΣ ΤΟΜΗ-Εϋί Ε.Π.Ε." αποτελεί, 
όπως αναλύθηκε, μια διακριτή αγορά με αυτοτελείς δο- 
μές. 

VII. Όσον αφοράτην εκτίμηση επίτων μεριδίων αγοράς 
των συμμετεχουσών εταιριών και των ανταγωνιστών 
τους, παρατηρείται ότι ο συνολικός κύκλος εργασιώντων 
πεντακοσίων επτά (507) τεχνικών εταιρειών, εργολη- 
πτριώντόσο δημοσίων όσο και ιδιωτικών έργων, το 1999 
υπερέβητο 1 τρις δρχ. (1.198.762.000.000), αυξηθείς σε 
ποσοστό 31% σε σχέση με το 1998, ενώ το 2000 διαμορ¬ 
φώθηκε στο 1,5 τρις δρχ. Κατά μέσο όρο το 1999 οι εκα¬ 
τό (100) μεγαλύτερες εταιρείες αύξησαν το τζίρο τους 
κατά 37%, ενώ αντίθετα, οι εταιρείες μεσαίου μεγέθους 
μείωσαν το τζίρο τους κατά 33% και οι διακόσιες (200) μι¬ 
κρότερες κατά 5%. Στις επιμέρους δε τάξεις εργοληπτι¬ 
κών πτυχίων οι κύκλοι εργασιών ανήλθαν κατά το έτος 
1999 για την Η’ τάξη σε 1.740.730.711 Ευρώ 
(593.154.000.000 δρχ.) και για τη Ζ’τάξη σε 755.185.619 
Ευρώ (256.648.000.000 δρχ.). 

Οι άμεσα συμμετέχουσες στη συγκέντρωση επιχειρή¬ 
σεις, κατείχαν το 1999 μεταξύ των πεντακοσίων επτά 
(507) τεχνικών εταιρειών, με βάση τον κύκλο εργασιών 
τους, οι μεν "ΕΛΛΗΝΙΚΗ ΤΕΧΝΟΔΟΜΙΚΗ Α.Ε.", την πρώτη 
θέση και μερίδιο αγοράς 4,38%ι και "ΑΚΤΩΡ Α.Τ.Ε.", την 
τρίτη θέση και μερίδιο 2,63%, η δε εταιρία "ΤΟΜΗ Α.Τ.Ε." 
την τριακοστή έβδομη θέση και μερίδιο 0,64%. Ειδικότε¬ 
ρα, στις επιμέρους τάξεις εργοληπτικών πτυχίων, στις 
οποίες κατατάσσονται οι συμμετέχουσες εταιρείες, η 
"ΕΛΛΗΝΙΚΗ ΤΕΧΝΟΔΟΜΙΚΗ Α.Ε." κατείχε και πάλι την 


πρώτη θέση με μερίδιο αγοράς 8,85% και η "ΑΚΤΩΡ 
Α.Τ.Ε." την τρίτη με μερίδιο 5,32%, ενώ η εταιρία "ΤΟΜΗ 
Α.Τ.Ε."τηνόγδοη θέση με μερίδιο αγοράς 2,99%. Επιπλέ¬ 
ον, στα μερίδια των εξαγοραζουσών εταιριών, θα πρέπει 
να προστεθούν και τα μερίδια που κατέχουν οι τεχνικές 
εταιρίες του ομίλου "ΤΕΒ ΑΕ", "ΚΑΣΤΩΡ ΑΕ", και "ΤΕ¬ 
ΧΝΟΣΑΝ ΑΕ", τα οποία το έτος 1999 ανήλθαν σε ποσοστά 
1,24%, 0,2% και 0,2% αντίστοιχα, επί του συνολικού κύ¬ 
κλου εργασιών των πεντακοσίων επτά (507) εργολη- 
πτριών εταιρειών που δραστηριοποιούνται στην ελληνική 
αγορά (κύκλος εργασιών 14.934.000.000 δρχ., 
2.940.000.000 δρχ. και 2.902.000.000 δρχ.). 

Από τις ανταγωνίστριες εταιρείες και για το ίδιο ως άνω 
έτος, η "ύ&Ρ ΕΛΛΑΣ Α.Τ.Ε." κατείχε τη δεύτερη θέση, τό¬ 
σο μεταξύ των διακοσίων (200) μεγαλυτέρων, όσο και με¬ 
ταξύ των εταιρειών με εργοληπτικό πτυχίο Η’ τάξης, με 
κύκλο εργασιών 32.882.000.000 δρχ. και μερίδιο 2,74% 
και5,54% αντιστοίχως, η "ΓΕΚΑ.Ε."τηντέταρτη θέση επί¬ 
σης και στις δύο κατατάξεις, με κύκλο εργασιών 
28.963.000.000 δρχ. και μερίδιο 2,42% και 4,88% αντί¬ 
στοιχα, η "ΑΕΓΕΚ Α.Ε." την πέμπτη θέση με κύκλο εργα¬ 
σιών 28.667.000.000 δρχ. και μερίδια 2,39% και 4,83% 
στην κάθε κατάταξη και η "ΜΗΧΑΝΙΚΗ Α.Ε." την έκτη θέ¬ 
ση, με κύκλο εργασιών 25.329.000.000 δρχ. και μερίδια 
2,11 % και 4,27% στην κάθε κατάταξη. 

Ως προς την αγορά της λειτουργίας και εκμετάλλευσης 
εγκαταστάσεων παραγωγής ενέργειας δεν είναι δυνατή η 
εξαγωγή σαφών και θετικών συμπερασμάτων για τη δομή 
της και το μέγεθος της, υπό την έννοια του συνολικού κύ¬ 
κλου εργασιών που παρουσιάζει και για τα επιμέρους με¬ 
ρίδια των εταιρειών που δραστηριοποιούνται σ’ αυτή, λό¬ 
γω του ότι πρόκειται για μια εντελώς νέα, δυνητική στην 
ουσία ακόμη, αγορά που η οργάνωσή της δεν έχει παγιω- 
θεί και ακόμη δεν υπάρχουν στοιχεία οικονομικά, προσ- 
διορίζοντα τη μορφή και το εύρος της. Μόνο η κοινή θυ¬ 
γατρική εταιρία "ΕΠΙΧΕΙΡΗΣΕΙΣ ΤΟΜΗ-ΕΟί Ε.Π.Ε." της 
εταιρείας "ΤΟΜΗ Α.Τ.Ε.", έχει ήδη αναπτύξει μια κάποια 
δραστηριότητα, με κύκλο εργασιών τον Ιούνιο του 2000 
(πρώτη εταιρική χρήση) 4.429.400.000 δρχ. (12.998.972 
Ευρώ), ενώ τόσο η άλλη κοινή εταιρεία παραγωγής ενέρ- 
γειαςτης εταιρείας "ΤΟΜΗ Α.Τ.Ε.", "ΒΕΑΛ Ε.Π.Ε.", όσο και 
η εταιρεία του ομίλου της εταιρείας "ΕΛΛΗΝΙΚΗ ΤΕΧΝΟ- 
ΔΟΜΙΚΗ Α.Ε.", "ΕΛΛΗΝΙΚΗ ΕΝΕΡΓΕΙΑ ΚΑΙ ΑΝΑΠΤΥΞΗ 
Α.Ε." δεν έχουν ακόμη αναπτύξει καμία δραστηριότητα 
στο χώρο. 

Όπως και στην αρχή αναφέρθηκε, η πλευρά των αγο¬ 
ραστών, στην υπό εξέταση περίπτωση, συμμετέχει με πο¬ 
σοστό 29,998%, η "ΕΛΛΗΝΙΚΗ ΤΕΧΝΟΔΟΜΙΚΗ Α.Ε." και 
με ποσοστό 20% η "ΑΚΤΩΡ Α.Τ.Ε." και με ποσοστό 
0,0035% ο Λουκάς Γιαννακούλης, η δε πλευρά των πρώ¬ 
ην μετόχων/πωλητών, Ξ.Η.Ζαβιτσάνος, Τ.Γαλενιανός, 
Η.Δ.Ζαβιτσάνος καιΑΘ.Κατρής, διατηρούν ο καθένας πο¬ 
σοστό 12,5% στο μετοχικό κεφάλαιο της εταιρίας "ΤΟΜΗ 
Α.Τ.Ε.". Πρέπει να υπογραμμισθεί, όσον αφορά τους αγο¬ 
ραστές, ότι οι μειοψηφικές συμμετοχές, που αποκτώνται 
από τις δύο ως άνω εταιρείες και το φυσικό πρόσωπο και 
οι οποίες αλληλοσυμπληρούμενες καλύπτουν ποσοστό 
που υπερβαίνει κατά 100 μετοχές το 50%, θεωρούνται ενι¬ 
αίο σύνολο, δεδομένου ότι οι οικονομικοί δεσμοί των 
τριών αγοραστών που προκύπτουν από το γεγονός ότι οι 
μεν εταιρείες συνδέονται μεταξύ τους, αφού η "ΑΚΤΩΡ 
Α.Τ.Ε." ελέγχεται από την "ΕΛΛΗΝΙΚΗ ΤΕΧΝΟΔΟΜΙΚΗ 
Α. Ε.", το δετρίτο φυσικό πρόσωπο Λουκάς Γ ιαννακούλης, 

συμμετέχει σε Δ.Σ. πολλών εταιρειών, που ελέγχονται από 
τις ως άνω δύο εταιρείες, συνεπάγονται ισχυρά κοινά συμ¬ 
φέροντα και συνεπώς από τα πράγματα κοινή άσκηση των 
δικαιωμάτων ψήφου. Το ίδιο ισχύει και για την πλευρά των 
τεσσάρων πωλητών, αφού, τα εν λόγω πρόσωπα, λόγω της 
κοινής επιχειρηματικής τους δράσης και εξέλιξης και της 
συμμετοχής τους ως ομάδας σε διάφορες άλλες εταιρείες 
και ιδίως στην ομόρρυθμη εταιρεία με το διακριτικό τίτλο 
"ΤΟΜΗ Ο.Ε.", έχουν επίσης ισχυρά κοινά οικονομικά συμ¬ 
φέροντα και συνεπώς από τα πράγματα θα προβαίνουν σε 
κοινή άσκηση των δικαιωμάτων ψήφου που αντιστοιχούν 
στα ποσοστά συμμετοχήςτους στην εταιρία "ΤΟΜΗ Α.Τ.Ε.". 
Δημιουργούνται έτσι δύο πόλοι ελέγχου της εταιρείας, οι 
οποίοι, με βάση το "συμφωνητικό μετόχων" δικαιούνται κα¬ 
θένας στο διορισμό ίσον αριθμό Συμβούλων (4+4) και επί¬ 
σης ο καθένας στην τοποθέτηση, είτε του Προέδρου είτε 
του Διευθύνοντος Συμβούλου, που από κοινού ασκούν όλες 
τις εξουσίες, αρμοδιότητες και δικαιώματα εκπροσώπησης 
της εταιρείας και διαχείρισης των εταιρικών υποθέσεων. Οι 
προϋποθέσεις εξάλλου, απαρτίας και οι διαδικασίες έγκυ¬ 
ρης λήψης αποφάσεων στοεκάστοτεΔ. Σ. απαιτούντηνπα- 
ρουσία και ψήφο πέντε (5) απότα οκτώ (8) μέλη του, ενώ στη 
Γενική Συνέλευση των μετόχων, με βάση το καταστατικό 
της εταιρείας "ΤΟΜΗ Α.Τ.Ε.", είναι αυτές που προβλέπονται 
από το νόμο για τις ανώνυμες εταιρείες. Δεν προβλέπονται 
δε πρόσθετα δικαιώματα αρνησικυρίας. Πρόκειται, λοιπόν, 
για περίπτωση άσκησης κοινού ελέγχου επί της εταιρείας 
"ΤΟΜΗ Α.Τ.Ε." κατά τα αναπτυχθέντα στη νομική σκέψη της 
παρούσας απόφασης. Το γεγονός ότι ο τρίτος από τους 
αγοραστές, Λ. Γιαννακούλης αφενός και οι μέχρι τούδε μέ¬ 
τοχοι της εταιρείας αυτής αφετέρου, λόγω της επιχειρημα¬ 
τικής δραστηριότητας που αναπτύσσουν (ο Λ. Γιαννακού- 
λης συμμετέχει, μέσω της κατοχής είτε μετοχών είτε θέσε¬ 
ων σε Δ.Σ. σε διάφορες εταιρείες, ενώ οι πωλητές, το μεν θα 
εξακολουθήσουν και μετά την πραγματοποίηση της συγκέ¬ 
ντρωσης να μετέχουν στην "ΤΟΜΗ Α.Τ.Ε." τα δε συμμετέ¬ 
χουν στο μετοχικό κεφάλαιο ή στο Δ.Σ. άλλων εταιρειών) θε¬ 
ωρούνται ωςσυμμετέχουσεςεπιχειρήσεις, η "ΤΟΜΗ Α.Τ.Ε." 
χαρακτηρίζεται ως κοινή θυγατρική επιχείρηση, κατά τα 
αναπτυχθέντα, στην προεκτεθείσα νομική σκέψη της πα¬ 
ρούσας απόφασης, και θα πρέπει να ερευνηθεί η περίπτω¬ 
ση ύπαρξης συντονισμού της συμπεριφοράς μεταξύ ανε¬ 
ξάρτητων επιχειρήσεων (δυνητικών ανταγωνιστών) ως 
αποτέλεσμα της δημιουργίας της κοινής αυτής επιχείρη¬ 
σης. 

Η γνωστοποιηθείσα πράξη εξαγοράς από τις εταιρείες 
"ΕΛΛΗΝΙΚΗ ΤΕΧΝΟΔΟΜΙΚΗ Α.Ε." και "ΑΚΤΩΡ Α.Τ.Ε. 11 και το 
Λ. Γ ιαννακούλητου πακέτου μετοχώνπου αντιστοιχεί σε πο¬ 
σοστό 50,0015% επί του μετοχικού κεφαλαίου της εταιρεί¬ 
ας "ΤΟΜΗ Α.Τ.Ε.", η οποία δραστηριοποιείται ήδη στην αγο¬ 
ρά των κατασκευών, με τη συμμετοχή σε διαγωνισμούς δη¬ 
μοσίων έργων και την εκτέλεση, τόσο δημοσίων όσο και 
ιδιωτικών έργων όλων των κατηγοριών, εκτιμάται ότι δε θα 
επηρεάσει τη λειτουργία της εταιρείας που θα συνεχίσει να 
λειτουργεί ως αυτόνομη οικονομική οντότητα σε μόνιμη βά¬ 
ση. 

Εξάλλου, όσον αφορά την ύπαρξη απουσίας συντονι¬ 
σμού μεταξύ των μητρικών επιχειρήσεων και δη του ομίλου 
των εταιρειών "ΕΛΛΗΝΙΚΗ ΤΕΧΝΟΔΟΜΙΚΗ Α.Ε." και 
"ΑΚΤΩΡ Α.Τ.Ε." και των εταιρειών στις οποίες διατηρούν 
συμμετοχές και κατέχουν τον έλεγχο οι τέσσερις πωλητές 
και συγκεκριμένα, της ομόρρυθμης εταιρείας με την επω¬ 
νυμία "Τ.Γαλενιανός-Ξ.Δ.Ζαβιτσάνος-Α.Κατρής-Ξ.Η.Ζαβι- 
τσάνος Ο.Ε." και το διακριτικό τίτλο "ΤΟΜΗ Ο.Ε.", υπογραμ¬ 


μίζεται ότι η ως άνω ομόρρυθμος εταιρεία των πωλητών 
δραστηριοποιείται, όπως προεκτέθηκε, σε έναν εξειδικευ- 
μένο και μικρής σημασίας, από άποψη των κυρίων δραστη¬ 
ριοτήτων, τόσο του ομίλου, που εξαγοράζει, όσο και της κοι¬ 
νής επιχείρησης, κλάδο της αγοράς των κατασκευών, που 
είναι η κατασκευή και πώληση οικοδομών με το σύστημα 
της αντιπαροχής και στον οποίο κλάδο διαθέτει ασήμαντο 
μερίδιο αγοράς, λόγω του ασήμαντου κύκλου εργασιώντης 
(90.613.017 δρχ. κατά το έτος 2000). 

Σύμφωνα με την ανακοίνωση της Ευρωπαϊκής Επιτροπής 
Καν. 4064/89 (94/Ω 385/01, τμήμα 3.1, παρ. 18, περίπτωση 
τέταρτη) όσον αφορά τη διάκριση μεταξύ κοινών επιχειρή¬ 
σεων με χαρακτήρα συγκέντρωσης και κοινών επιχειρήσε¬ 
ων με χαρακτήρα συνεργασίας δεν θεωρείται ότι υπάρχει 
συντονισμός της ανταγωνιστικής συμπεριφοράςτων μητρι¬ 
κών επιχειρήσεων και ως εκτούτου περίπτωση σύμπραξης, 
όταν κάποια από αυτές ειδικεύεται σε έναν μικρής σημα¬ 
σίας τομέα, από την άποψη των κυρίων δραστηριοτήτων 
των υπόλοιπων συμμετεχουσών εταιρειών. Περαιτέρω, 
όσον αφορά την αγορά της ενέργειας, λόγω του ότι με βά¬ 
ση τον καταστατικό τους σκοπό, το αντικείμενο των κοινών 
θυγατρικών της εξαγοραζόμενης που δραστηριοποιούνται 
σ’ αυτή, δηλαδή των εταιρειών "ΕΠΙΧΕΙΡΗΣΕΙΣ ΤΟΜΗ ΕΩΙ_ 
Ε.Π.Ε." και "ΒΙΟΑΕΡΙΟ - ΕΝΕΡΓΕΙΑ ΑΝΩ ΛΙΟΣΙΑ Ε.Π.Ε.", εί¬ 
ναι αποκλειστικά η εκμετάλλευση του ενεργειακού έργου 
στο ΧΥΤΑ Άνω Λιοσίων, σε αντίθεση με τη θυγατρική εται¬ 
ρεία, "ΗΕ&Ο" του ομίλου των εταιρειών "ΕΛΛΗΝΙΚΗ ΤΕ- 
ΧΝΟΔΟΜΙΚΗ Α.Ε." και "ΑΚΤΩΡ Α.Τ.Ε.", που θα έχει ευρύτε¬ 
ρη δραστηριοποίηση στην παραγωγή ηλεκτρικής ενέργει¬ 
ας, εκτιμάται ότι η δραστηριότητα των πρώτων είναι 
μικρότερης σημασίας σε σχέση με τη δραστηριότητα της 
άλλης πλευράς και συνεπώς φαίνεται να αποκλείεται η πε¬ 
ρίπτωση συντονισμού στο μέλλον, όταν όλες οι εν λόγω 
εταιρείες θα αναπτύξουν δραστηριότητες, της ανταγωνι¬ 
στικής συμπεριφοράς των μητρικών επιχειρήσεως και σ’ 
αυτόν τον κλάδο. Το γεγονός ότι οι δύο από τις τρεις θυγα¬ 
τρικές και κοινές θυγατρικές των συμμετεχουσών εταιρει¬ 
ών, που δραστηριοποιούνται σ’ αυτή, όπως και οι περισσό¬ 
τερες από τις εταιρείες που έχουν συσταθεί μ’ αυτό το σκο¬ 
πό, δεν έχουν αναπτύξει καμία δραστηριότητα, έχει ως 
αποτέλεσμα να μην έχει διαμορφωθεί η δομή της σχετικής 
αυτής αγοράς και να μην έχει αποκρυσταλλωθεί στην πρά¬ 
ξη η ακριβής φύση των εργασιώντων εν λόγω εταιρειών και 
να μην επιτρέπει ασφαλή και σταθερή κρίση για το ως άνω 
ζήτημα. Πάντως, όσον αφορά τις δύο σχετικές αγορές 
προϊόντων, όπως αυτές ανωτέρω οριοθετήθηκαν, θεωρεί¬ 
ται, για την υπό κρίση περίπτωση, ότι με βάση τα προεκτε- 
θέντα στοιχεία, αποκλείεται περίπτωση συντονισμού της 
ανταγωνιστικής συμπεριφοράς των μητρικών επιχειρήσε¬ 
ων και συνεπώς αποκλείεται η υπό εξέταση πράξη να έχει 
συμπραξιακό χαρακτήρα, αλλά αντίθετα έχει χαρακτήρα 
συγκέντρωσης σύμφωνα με το άρθρο 4β του ν.703/77, 
όπως ισχύει, αφού, εκτιμάται ότι αποτέλεσμά της δεν θα εί¬ 
ναι ο συντονισμός της ανταγωνιστικής συμπεριφοράς με¬ 
ταξύ των συμμετεχουσών επιχειρήσεων και μεταξύ των επι¬ 
χειρήσεων αυτών και της κοινής επιχείρησης. 

Η εν λόγω συγκέντρωση υπόκειται υποχρεωτικά σε προη¬ 
γούμενη γνωστοποίηση, στην οποία και προέβησαν εμπρό¬ 
θεσμα κατά το άρθρο 4β παρ. 1 του ν.703/77, όπως ισχύει, 
δεδομένου ότι πληρούται η προϋπόθεση του κύκλου εργα¬ 
σιών, αφού, κατάτο έτος 2000, τόσο ο συνολικός κύκλος ερ¬ 
γασιών των συμμετεχουσών επιχειρήσεων υπερβαίνει το 
ποσό των 150.000.00 Ευρώ όσο και ο κύκλος εργασιών δύο 
απ' αυτές, τουλάχιστον, χωριστά υπερβαίνει τα 15.000.000 

Ευρώ (434.949.318 Ευρώ του ομίλου των εταιρειών ΕΛΛΗ¬ 
ΝΙΚΗ ΤΕΧΝΟΔΟΜΙΚΗ Α.Ε" και "ΑΚΤΩΡ Α.Τ.Ε." + 47.999.778 
Ευρώ της εξαγοραζόμενης και πλέον κοινής επιχείρησης 
"ΤΟΜΗ Α.Ε."). 

Μετά από όλα όσα ανωτέρω αναπτύχθησαν, ως προς το 
νομικό και πραγματικό μέρος της υπό κρίσης υπόθεσης, 
προκύπτει ότι η διάρθρωση-δομή των σχετικών αγορών 
στις οποίες αφορά η παρούσα συγκέντρωση χαρακτηρίζε¬ 
ται για την αγορά των κατασκευών, από σημαντικό κατα¬ 
κερματισμό, με τη δραστηριοποίηση πληθώρας κατασκευ¬ 
αστικών επιχειρήσεων ημεδαπών και ευρωπαϊκών, στις 
οποίες κατανέμεταιτο αντικείμενο της εν λόγω αγοράς, ενώ 
για την αγορά της ενέργειας και δη της παραγωγής ηλε¬ 
κτρικής ενέργειας δε συνάγεται ασφαλές συμπέρασμα, δε¬ 
δομένου ότι πρόκειται για μία νέα αγορά που βρίσκεται στα 
πρώτα στάδια ανάπτυξής της στην Ελλάδα και τόσο το εύ¬ 
ρος της όσο και κάποια θεσμικά ζητήματα, που την αφο¬ 
ρούν, δεν έχουν όπως προαναφέρθηκε, αποκρυσταλλωθεί 
ακόμη. Οι υφιστάμενοι ανταγωνιστές, στην αγορά των κα¬ 
τασκευών βρίσκονται σε φάση αναδιοργάνωσης και επέ¬ 
κτασης, είτε έχοντας ήδη πραγματοποιήσει συγκεντρώ¬ 
σεις, είτε προωθώντας τέτοιες επιλογές, αφού είναι σαφής 
η ανάγκη ισχυροποίησης των υπαρχόντων σχημάτων και 
εμπλουτισμού τους για να ανταποκριθούν στις αυξημένες 
απαιτήσεις του κλάδου, αποκτώντας χρηματοοικονομική 
καιτεχνολογική ισχύ, προκειμένου να ανταγωνιστούντις ευ¬ 
ρωπαϊκές εταιρείες που εισβάλλουν στην ελληνική αγορά 
και να δύνανται να αναλαμβάνουντην εκτέλεση ση μαντικών 
έργων με αυτοχρηματοδότηση. Είναι τόσο επιτακτική αυτή 
η ανάγκη, ώστε να προωθείται η συγκέντρωση και ομαδο¬ 
ποίηση των κατασκευαστικών εταιρειών και η δημιουργία 
μεγάλων ομίλων, με οριζόντια και κάθετη διάρθρωση και με 
νομοπαρασκευαστικές κινήσεις παροχής κινήτρων στις επι- 
χειρήσειςτου κλάδου προς την κατεύθυνση αυτή. Περαιτέ¬ 
ρω, στην αγορά της παραγωγής ηλεκτρικής ενέργειας, οι 
ανταγωνιστές των συμμετεχουσών εταιρειών είναι στο στά¬ 
διο της ανάπτυξής τους, ενώ δυνητικοί ανταγωνιστές δύνα- 
νται να εμφανισθούν, πλην των εταιρειών που δραστηριο¬ 
ποιούνται στον κλάδο αυτό, κυρίως σε χώρες της Ευρώπης, 
άλλες, ημεδαπές, κατασκευαστικές κυρίως εταιρείες ή και 
μεγάλες βιομηχανικές μονάδες εξόρυξης ορυκτών μετάλ¬ 
λων που χρησιμοποιούνται ως καύσιμες ύλες για την παρα¬ 
γωγή αυτής της ενέργειας. Τα νομικά εμπόδια εισόδου συ- 
νίστανται, για μεν την αγορά των κατασκευών και ειδικότε¬ 
ρα των δημοσίων κατασκευών, στην υποχρέωση από το 
νόμο εγγραφής των εργοληπτριών εταιρειών στα αντίστοι¬ 
χα Μητρώα σε ορισμένη τάξη πτυχίου για κάθε μια από τις 
έξι κατηγορίες έργων ή στη γενική Η’ τάξη πτυχίου, σύμφω¬ 
να με τους ισχύοντες νόμους, για δε την αγορά της παρα¬ 
γωγής ηλεκτρικής ενέργειας, στην απόκτηση, από την αρ¬ 
μόδια Αρχή (Ρ.Α.Ε.), της σχετικής άδειας. 

Ο σημαντικός αριθμός εταιρειών που δραστηριοποιού¬ 
νται ήδη στην αγορά των κατασκευών δημοσίων έργων, αλ¬ 
λά και η πληθώρα εταιρειών που ενδιαφέρονται για ενα¬ 
σχόληση με την παραγωγή ενέργειας, οδηγούν στο συμπέ¬ 
ρασμα ότι τα νομικά εμπόδια στην πρώτη αγορά δεν είναι 
τόσο σοβαρά, ώστε να είναι απαγορευτικά για την είσοδο 
νέων ανταγωνιστών, ενώ στη δεύτερη που βρίσκεται στην 
αρχή της ανάπτυξης, επίσης δεν αποτελούν, για το παρόν, 
παράγοντα ανασταλτικό εισόδου νέων εταιρειών. 

Σχετικά με τη θέση των συμμετεχουσών επιχειρήσεων 
(μητρικών και κοινής επιχείρησης) στην αγορά των κατα¬ 
σκευών παρατηρείται ότι πρόκειται για επιχειρήσεις εύρω¬ 
στες, με τεχνική υπεροχή, κατέχουσες σημαντικές θέσεις 


στον κλάδο, υπάρχει δε μεγάλος κατακερματισμός στο χώ¬ 
ρο, λόγω της δραστηριοποίησης πάρα πολλών ημεδαπών, 
αλλά και ευρωπαϊκών εταιρειών και συνεπώς η θέση τους 
δεν αντανακλά και κάποια σημαντικά μερίδια και ανάλογη 
ισχύ στα πλαίσια της αγοράς αυτής. Όσον δ' αφορά τα λοι¬ 
πά ζητήματα της αγοράς, όπως είναι οι δυνατότητες επιλο¬ 
γής των προμηθευτών και των χρηστών και η πρόσβασή 
τους στις πηγές εφοδιασμού ή στις αγορές διάθεσης των 
προϊόντων, θεωρείται ότι για μεν την αγορά των κατασκευ¬ 
ών δεν αποτελούν παράγοντες που σηματοδοτούν περιορι¬ 
σμό του ανταγωνισμού, ενώ για την αγορά της ενέργειας 
δεν μπορούν σε κάθε περίπτωση να εκτιμηθούν για το πα¬ 
ρόν, αφού, όπωςτονίσθηκεπρόκειταιγιαμίααγοράη οποία 
βρίσκεται στα πρώτα στάδια της ανάπτυξής της στην Ελλά¬ 
δα και εξελίσσεται με ταχύτατους ρυθμούς σε παγκόσμιο 
επίπεδο. Η εξέλιξη της προσφοράς και της ζήτησης θα είναι 
και στις δύο αγορές σημαντική μέσα στα επόμενα χρόνια, 
οδηγώντας αυτές σε μια ιδιαίτερη οικονομική ανάπτυξη και 
φυσικά προσελκύοντας και νέους επενδυτές που θα εντεί¬ 
νουν τον ανταγωνισμό. 

Τα συμφέροντα των ενδιάμεσων και τελικών καταναλω¬ 
τών, περαιτέρω, μάλλον εξυπηρετούνται καλύτερα με τη 
διαδικασία των συγκεντρώσεων στις εν λόγω αγορές, αφού 
στην αγορά των κατασκευών οι νέοι, ισχυροί όμιλοι που θα 
εμφανισθούν, θα διαθέτουν τα τεχνικά και χρηματοοικονο¬ 
μικά μέσα για την αξιόπιστη, ακριβόχρονη και υπεύθυνη 
εκτέλεση τόσο των δημοσίων όσο και των ιδιωτικών έργων, 
στη δε υπό διαμόρφωση, αγορά της ενέργειας που μόλις 
και μερικώς απελευθερώθηκε, η είσοδος ιδιωτικών επιχει¬ 
ρήσεων θα επιβάλλει τη λειτουργία της με όρους ανταγωνι¬ 
σμού και συνεπώς θα ευνοήσει τους καταναλωτές. Επομέ¬ 
νως, είναι φανερό, ότι η υπό κρίση συγκέντρωση, που συμ- 
φωνήθηκε με τα ως άνω προσύμφωνα εξαγοράς, δεν είναι 
δυνατόν να περιορίσει σημαντικά τον ανταγωνισμό σε καμία 
από τις εν λόγω αγορές και δεν συντρέχει λόγος απαγό¬ 
ρευσής της σύμφωνα με το νόμο. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Αποφαίνεται ότι η πράξη συγκέντρωσης που συμφωνή- 
θηκε μεταξύ αφενός των εταιριών "ΑΚΤΩΡ ΑΝΩΝΥΜΗ ΤΕ¬ 
ΧΝΙΚΗ ΕΤΑΙΡΕΙΑ" με διακριτικό τίτλο "ΑΚΤΩΡ Α.Τ.Ε." και "ΕΛ¬ 
ΛΗΝΙΚΗ ΤΕΧΝΟΔΟΜΙΚΗ ΑΝΩΝΥΜΟΣ ΤΕΧΝΙΚΗ ΚΑΙ 
ΕΜΠΟΡΙΚΗ ΕΤΑΙΡΕΙΑ" με διακριτικό τίτλο " ΕΛΛΗΝΙΚΗ ΤΕ- 
ΧΝΟΔΟΜΙΚΗ Α.Ε." και του Λουκά Γιαννακούλη και αφετέ¬ 
ρου των Τίτου Εμμανουήλ Γαλενιανού, Ξενοφώντα Δημη- 
τρίου Ζαβιτσάνου, Αθανασίου Κων/νου Κατρή και Ξενοφώ¬ 
ντα Ηλία Ζαβιτσάνου με τα από 24.3.2001 υπογραφέντα 
τρία προσύμφωνα εξαγοράς μετοχώντης εταιρείας "ΤΟΜΗ 
ΑΝΩΝΥΜΗ ΤΕΧΝΙΚΗ ΕΤΑΙΡΕΙΑ" και διακριτικό τίτλο "ΤΟΜΗ 
Α.Τ.Ε." και γνωστοποιήθηκε στην Επιτροπή Ανταγωνισμού 
την 5.4.2001, δεν περιορίζει σημαντικά τον ανταγωνισμό 
στις επιμέρους σχετικές αγορές τις οποίες αφορά και δεν 
συντρέχει λόγος απαγόρευσής της σύμφωνα με το νόμο. 

Η απόφαση υπογράφηκετην 27η Ιουλίου 2001 

Η απόφαση να δημοσιευθεί στην Εφημερίδα της Κυβερ- 
νήσεως σύμφωνα με το άρθρο 23 παρ. 7 του Κανονισμού 
Λειτουργίας και Διαχείρισης της Επιτροπής Ανταγωνισμού 
(ΦΕΚ 361 /Β/4-4-2001). 

Ο Συντάξας την απόφαση Ο Πρόεδρος 

ΗΛΙΑΣ ΒΛΑΣΣΗΣ ΗΛΙΑΣ ΣΟΥΦΛΕΡΟΣ 

Η Γραμματέας 
ΑΙΚΑΤΕΡΙΝΗ ΤΡΙΒΕΛΗ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩβ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιεί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

βυτο 

δρχ- 

Θυτο 

δρχ- 

θυτο 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φρο¬ 
ντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘίτιβί, με την καταβολή των αντί¬ 
στοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























